Wararka Maanta: Jimco, May 31, 2013-Madaxweynaha Soomaaliya iyo Xukuumadda Jabbaan oo Heshiis ku Gaaray Xoojinta Xiriirka u Dhexeeya Labada Dal (SAWIRRO)\nWarsaxaafadeed kasoo baxay dowladda Soomaaliya ayaa lagu sheegay in madaxweynaha uu kaga qaybgalayo Yokohama shir looga hadlayo arrimaha Soomaaliya, kaasoo dhici doona maanta oo Jimco ah. Isagoo sidoo kale ka qaybgeli doona shirkii shanaad ee looga hadlayo horumarinta dalalka Afrika oo dhacaya 01-da Juun illaa 03-da Juun 2013.\n“Madaxweynuhu wuxuu uga mahadceliyay ra’iisul wasaaraha Japan doorkiisa hoggaamineed ee uu shirka Soomaaliya ugu qabanayo dalkiisa iyo sida aan kala go’a lahayn ee dowladda Japan u saacido shacabka Soomaaliyeed,” ayaa lagu yiri warsaxaafadeedka kasoo baxay dowladda.\nSidoo kale, waxaa la sheegay in labada mas’uul ay kawada hadleen xiriirka labada dal, horumarka amniga iyo siyaasadda Soomaaliya iyo dib-u-dhiska Soomaaliya.\nRa’iisul wasaaraha dalka Japan ayaa dhankiisa sheegay in dowladdiisu ay sii wadi doonto kaalmada dhanka horumarinta, xasilloonida iyo barwaaqada Soomaaliya oo uu sheegay inay muhiim tahay.\nMadaxweynaha Soomaaliya ayaa hoosta ka xariiqay sida deg-degga ah ee loogu baahan yahay in hay’adihii dowliga ahaa la horumariyo, waxuuna yiri: “Waxaan sameynay horumar dhanka amniga iyo siyaasadda ah, balse weli caqabado fara badan baa sii jira. Bacdamaa ay dadkeennu u gudbayaan marxalad kasoo kabasho iyo horumar leh. Dhallinyarada Soomaaliyeed waxay si deg-deg ah ugu baahan yihiin in xirfadahooda shaqo la dhiso, gaar ahaan dhinacyada beeraha, xoolaha, kalluumeysiga, caafimaadka iyo sidoo kale adeegyada waxbarashada. Waxaan codsanayaa kaalmada Japan inay dhankaan ku wajahdo iyo kaalmo ku wajahan sidii dib loogu dhisi lahaa waddooyinka, dekedaha, garoonadda diyaaradaha, Kanaallada biyaha iyo kaalmo dhanka amniga ah.”\nMadaxweynaha Soomaaliya waxuu hadalkiisa ku daray: “Soomaaliya waxay maanta galeysaa waji cusub oo u baahan in beesha caalamku ay u wajahaan si cusub oo lagu caawinayo kordhinta tayada shaqaalaha oo u ah laf-dhabar kasoo kabashada iyo horumarka aan hiigsaneyno. Waxaa jirta rajo weyn oo dib loogu dhisayo dalka, laakiin Soomaalida kaligeed ma sameyn karto.”\nUgu dambeyn, madaxweynuhu wuxuu u mahadceliyey ra’iisul wasaare, Shinzo Abe sida uu dib ugu soo nooleeyay xiriirka labada dal kaddib 22-sano iyo kaalmada horumarineed ee ay Japan siinayso Soomaaliya.\nMadaxweynaha Soomaaliya iyo ra’iisul wasaaraha Japan ayaa maanta shir-guddoomin doono shir looga hadlayo arrimaha Soomaaliya. Madaxweynaha iyo wafdigiisa waxay ka qeyb-gali doonaan shirka Tokyo ee caalamiga ah ee horumarinta Afrika (TICAD V) oo ka dhacaya Yokohama horraanta bisha soo socota ee Juun.


Yuusuf Dabageed oo xirxiray taliyeyaal Ciidan & Shaqaale ka tirsan Hirshabelle | Allbanaadir.com\nHome HIRSHABELLE Yuusuf Dabageed oo xirxiray taliyeyaal Ciidan & Shaqaale ka tirsan Hirshabelle\nYuusuf Dabageed oo xirxiray taliyeyaal Ciidan & Shaqaale ka tirsan Hirshabelle\nGuddoomiyaha gobolka Hiiraan Yuusuf Axmed Hagar (Dabageed) ayaa xabsiga u taxaabay taliyihii Nabad sugida gobolka Hiiraan, ku-xigeenkiisa iyo shaqaale ka tirsan Wasaarada Maaliyada Hirshabelle.\nMas’uuliyiinta NISA ee la xiray ayaa kala ah taliyihii Nabad sugida Gobolka Hiiraan Cabdi Maxamed Cali iyo Ku-xigeenkiisa oo magaciisa lagu koobay Dhagaweyne, iyadoo aan la sheegin sababta loo xiray.\nDhinaca kale, Saddex ka mid ah Shaqaalaha Wasaaradda Maaliyadda Hirshabeelle ayaa la dhigay xabsiga Magaalada Baladweyne.\nShaqaalaha la xiray oo ay ku jirto haweeney ayaa la sheegay in amarka lagu xiray uu bixiyay Guddoomiyaha Gobolka Hiiraan Yuusuf Axmed Hagar (Dabageed).\nXariga shaqaalahan ayaa yimid ka dib markii ay ka biyo diideen iney Wasaaradda Maaliyadda Hirshabelle ka bixiyaan lacag uu ka dalbaday Guddoomiyaha Gobolka Hiiraan, iyagoo sheegaya Wasiirka Maaliyada Hirshabelle amarkiisa oo kaliya ay ku bixin karaan lacag, loona baahan yahay in gudoomiye Dabageed uu soo maro Wasiirka.\nBalse dabageed ayaa ka carooday arrintaas isagoo ka dibna xabsiga dhigay howlwadeenada Wasaarada Maaliyadda Hirshabelle.\nTalaabadan ayaa waxaa si weyn uga carooday Masuuliyiinta Wasaarada Maaliyada Hirshabelle oo sheegay in shaqaalaha la xiray ay ku saxnaayeen talaabada ay qaadeen, iyagoo dacwad ka dhan ah Dabageed u gudbiyey madaxweyne Hirshabelle Maxamed Cabdi Waare oo dhowaan xilka gobolka Hiiraan u magacaabay Yuusuf Dabageed.\nPrevious articleBurcad xabsi kaga baxsaday dayuurad Helicobter ah oo la soo qabtay\nNext articleRW Khayre oo kormeeray Iskuul ka mid ah dugsiyada ay dowladu la wareegtay (Daawo Sawirro)


Ciidanka Xoogga dalka oo dilay 19 maleeshiyaad ah kuwo kalana Nolosha kuqabtay. | Somali National Television - sntv.so\nHome KOONFUR GALBEED Ciidanka Xoogga dalka oo dilay 19 maleeshiyaad ah kuwo kalana Nolosha kuqabtay.\nCiidanka Xoogga dalka oo dilay 19 maleeshiyaad ah kuwo kalana Nolosha kuqabtay.\nCiidanka xoogga dalka ayaa howlgal qorsheysan ka sameeyey deegaan qiyaastii 11 km u jirta degmada Diinsoor ee gobolka Baay, gaar ahaan Tuugaar hoose iyo Laba-warood kadib markii ciidanka ay ka war heleen in maleeshiyaad ka tirsan argagixisada ay isku aruursanayaan halkaasi.\nHowlgalkaan oo khasaare xooggan lagu gaarsiiyey cadowga ayaa ciidanka xoogga waxay ku dileen 19 maleeshiyaad ah oo ka tirsan kooxda Alshabaab, waxayna nolosha ku qabteen labo dhagar qabe, iyagoo sidoo kale ciidanka gubey laba gaari oo kala ahaa Hoomeey Cabdi-bile sidoo kale dhaawaca ayaa garaaya 23 maleeshiyaad ah.\nTaliyaha ciidanka Xoogga dalka Soomaaliyeed Sarreeye guuto Odawaa Yuusuf Raage ayaa Warbaahinta codka ciidamadda Qalabka sida u sheegay in ciidanka ay ku guuleeysteen bur-burinta goobtii maleeshiyaadka Al-shabaab ay isku aruursanayeen, isla markaasna khasaare xooggan laga gaarsiiyay cadowga.\nCiidanka xoogga dalka Soomaaliyeed ayaa gobollada dalka kawada howlgalo lagu baacsanayo argagixisada, kuwaasi oo lagu dhabar jabinayo kooxda arxanka darran ee Alshabaab.\nPrevious articleDacwad ka dhan ah Maxamed Bin Salman oo Mareykanka laga furay.\nNext articlePuntland oo raadineysa Dadkii dilay Kaaliye Maxamed Maxamuud Cabdi (Jaamuus).


Kolaha Amaanka oo Maanta ka Xaajoonaya Eedaymo Loo Haysto Dawlada Eritrea – Rasaasa News\nKolaha Amaanka oo Maanta ka Xaajoonaya Eedaymo Loo Haysto Dawlada Eritrea\nAug 10, 2011 Kolaha Amaanka oo Maanta ka Xaajoonaya Eedaymo Loo Haysto Eritrea\nNew York, Aug 10, 2011 [ras] – Golaha amaanka ee Qaramada Midoobay, ayaa maanta kulan xasaasi ah ka yeelanaya dawlada Eretrea, oo lagu eedeeyay in ay dhaqaale, taageera milatari iyo hoy siiso ururka Al Shabaab iyo ururo kale.\nKulanka maanta la filayo in uu ka furmo Magaalada New York ee dalka Maraykanka, waxaa ku kulmaya 15ka wadan ee ku jira Golaha amaanka ee Qaramada Midoobay, waxayna falanqayn doonaan sidii wax looga qaban lahaa taageerada ay dawlada Eretrea siiso AL Shabaab.\nDooda kulanka waxaa keenay dawladaha Jabuuti iyo Ethiopia oo sheegay in dawladda Eretrea ay taageero Milatari, dhaqaale iyo hoyba siiso ururka AL Shabaab oo dagaalo xooggan ka wada dalka Somaliya, dilal badana u gaystay ciidamada AMISOM ee jooga Muqdisho. Waxaa kale oo ay ku eedeeyeen Eritrea in ay manaanaday bisha January ee ina dhaaftay qaraxyo lala damacsanaa in laga sameeyo kulankii Midowga Afrika uu ku lahaa Magaalada Addis Ababa.\nTakeda ALemu oo ah danjiraha dawladda Ethiopia u jooga Golaha Amaanka ee Qaramada Midoobay, waxaa uu sheegay in dawlada Eretrea ay dhaqaallo siiso Aargigixisada geeska Afrika ee Al Shabaab sida uu sheegay. Danjiruhu, wuxuu intaa ku daray in Eretrea ay khatar wayn ku tahay amaanka gabalka geeska Afrika oo hadii ayna Golaha Amaanku arintaas waxba ka qaban ay keeni karto dhibaato baaxad leh.\nDhinaca kale Masuuliyiin u hadashay Maamulka Obama, waxay ugu baaqeen dawlada Eretrea in ay joojiso taageerada ay siiso Al Shabaab, hadii kale ay cawaaqib xumo kala kulmi karto.\nUgu dambeyn kulanka oo ah mid xasaasi ah, ayaa la filayaa in ay ka soo baxaan qodobo ay ku jirto in cuno qabatayn hor leh la saaro Eretrea, sida ay sheegeen xubno ka socda Wadamada Ethiopia iyo Jabuuti.\nJwxo-shiil, oo Qaxootinimo ka Codsaday Dalka Australia


Celtra AdCreator: Bandhig Dijital ah iyo Xayeysiinta Fiidiyowga CMP | Martech Zone\nAdCreator waxaa lagu dhisay in kabadan 50 jiido iyo hoos udhac horumarsan iyo in kabadan 200 horay loo tijaabiyay, astaamaha lakala soocikaro abuurka xayeysiinta Mawduucyada la dhisay waxay dardargeliyaan naqshadeynta, horumarka, waxayna hubiyaan joogtayn, ay ka mid yihiin Tilmaame-baraha Bakhaarka, Inline Video Player, Galleries, Wadaagista Bulshada iyo inbadan.\nDhammaan qaybaha iyo astaamaha AdCreator waxaa lagu tijaabiyaa aaladaha, nidaamyada hawlgalka, iyo bay'adaha. AdCreator sidoo kale wuxuu leeyahay kontaroolo hubin tayo leh oo si otomaatig ah loo dhisay, marka waad ogtahay waxa aad aragto inay yihiin sida saxda ah adeegsadaha uu arki doono.\nNaqshadeynta jawaabta waxay awood kuu siineysaa inaad dhisto hal xayeysiis hal abuur leh oo la jaan qaada tirada shaashadaha badan. Awooda animation AdCreator waxaa ka mid ah animation shay caadiga ah, nooc animation iyo animation oo qayb ka ah waqtiga jadwalka. Animations adag, sidoo kale waxaad isticmaali kartaa noocyo tallaabo caadadii ama isku qasan in yar oo JS ah.\nAstaamaha AdCreator waxaa ka mid ah:\nHal abuurnimo firfircoon - Soojiidasho, hal abuur firfircoon oo shaqsiyan heer sare ka muuqda kana turjumaya macnaha guud ee isticmaalaha waqtiga dhabta ah ayaan culeys saa'id ah lahayn. Si dhakhso leh u dhis oo u arag hal abuurnimo firfircoon - wax kasta oo firfircoon ka samee fiidyowyada iyo sooyaallada qoraalka iyo URL-yada.\nToos-u ciyaar ciyaar khadka tooska ah ee fiidiyoowga - Dhig khadadka tooska ah, ciyaar ciyaar, fiidiyow tayo sare leh meel kasta. Xayiraad dheeri ah ma lahan, is beddellada 'GIF' ee firfircoonina ma leh. AdCreator wuxuu kuu ogolaanayaa inaad abuurto xayeysiis fiidiyow ah oo is dhexgal leh oo leh fiidiyoow otomaatig ah oo toos ah qalabka, xawaaraha, iyo tayada.\nKoodh La'aan (Ilaa Aad Doonto mooyee) - Haddii aad doorbideyso inaad lambar sameyso, waxay soo bandhigeen dhammaan qaybaha iyada oo loo marayo hal-abuurkooda API, oo awood kuu siinaya inaad ku darto JS-ga gaarka ah ama aad dejiso qaabab aad u wacdo, tixraacdo oo aad xakameyso bogagga, dhacdooyinka iyo isdhexgalka.\nWaxay ku socotaa Adeeg kasta oo Xayeysiis ah - Hal-abuurayaasha lagu dhisay barnaamijka maareynta hal-abuurka ee Celtra ayaa la hubiyey oo la caddeeyey inay ku dhex socdaan aalado kala duwan, deegaanno, barnaamijyo, boggag iyo xayeysiisyo xayeysiis ah; tani waxay xaqiijineysaa in bixinta iyo ka warbixinta labadaba ay u shaqeeyaan sidii la rabay. Hal-abuurayaasha waxay u socdaan si aan kala go 'lahayn oo ay la socdaan in ka badan labaatan iyo 1 & 3 qaybood oo xayeysiis ah.\nFalanqeynta Fudud - Horudhac ku samee hal-abuurkaaga dhammaan qalabka, noocyada firfircoon, iyo cabbirka shaashadda. Hal guji, u dir macaamiisha URL-ku-eegis AdCreator ah si ay ugu arki karaan hal-abuurka miiskooda ama qalabka moobiilka sidoo kale.\nTababar Bilaash ah - Laga soo bilaabo maktabad ballaadhan oo ah maqaallo taageero ah oo bilaash ah tababarka dusha sare, websaydhyada toddobaadlaha ah iyo taageerada iimaylka khibradda leh, ujeedkoodu waa inay hubiyaan inaad wax badan ka hesho barnaamijka maareynta hal-abuurka ee Celtra.\nTags: naqshadeynta xayeysiiskaciyaaryahanka xayeysiiskaAdCreatorCeltraCeltra AdCreatorbalbalooyinkiiXayeysiiska GalleryKhadka Tooska ah ee Video PlayerKhadka Tooska ah ee Video Playernaqshadeynta xayeysiiskawadaagista bulshadaXayeysiiska Wadaagga Bulshadakeydka dukaankaXayeysiiska Tusaha Goobtanaqshadeynta xayeysiiskaxayeysiis video ahfiidiyow muuqaal ah


BOOSAASO, Puntland- Sarkaal katirsanaa ciidamada dekedda Boosaaso ayaa caawa fiidkii dablay hubaysan ku toogteen meherad ku taalla xarunta ganacsiga Puntland.\nSarkaalka dhintay oo lagu magacaabi jiray, Xassan Xiir, wuxuuna kamid ahaa ciidamada ilaaliya dekedda magaalada Boosaaso oo dabayaaqada sannadkii hore lagu wareejiyay shirkadda lagu magacaabo PO port.\nDad goob joogayaal ah ayaa ku waramay in dilka ay gaysteen rag dhalinyaro ah kuwaasoo ku hubaysnaa Bastoolado.\nWararka ayaa intaas ku daraya in dilka kadib mallayshiyadaas ay ka baxsadeen goobta. Ciidamo katirsan kuwa ammaanka ayaa goobta soo gaaray kuwaasoo sameeyay baaritaano ay ku qab-qabteen qaar kamid ah dadkii ka agdhawaa goobta weerarku ka dhacay oo aan sidaas uga fogayn dekedda weyn ee magaalada Boosaaso.\nMajirto wax war ah oo kasoo baxay taliska dekedda Boosaaso iyo maamulka gobolka Bari.\nUrurka Al Shabaab ayaa sheegtay mas'uuliyadda dilkaas, waxayna baraha internet-ka ee warkooda fidiya ku daabaceen, in Labo Xidigle Xiir, lagu dilay weerar ay qaadeen mallayshiyaad katirsan ururkan xiriirka la leh Al Qacida.\nAl Shabaab ayaa intaas ku dartay inay kor u qaateen weerarada ay ka gaysanayaa gobollada Bari iyo Mudug.\nDilkan ayaa imaanaya xilli shalay qarax ka dhacay wadada xiriirisa Gal-gala iyo Boosaaso qarax lagula eegtay kolonyo katirsan ciidamada Puntland, waxaana weerarkaas ku dhintay sarkaal qaabilsanaa miino furista.\nWaa sarkaalkii 2aad ee dhinaca Miino Baarista oo kooxda Al Shabaab ku disho Qarax.\nWeeraradan majirto wax war ah oo ilaa hadda ay kasoo saartay xukuumadda Puntland oo hadda muddo xileedkeedii uga haray hal sano.\nXildhibaan Qarax lagula eegtay duleedka Muqdisho [Fahfaahin]\nSoomaliya 11.09.2018. 16:37\nDadka degaanka ayaa sheegay in qarax uu haleeyay Kolonyo galbinaysa Xildhibaanka...\nXOG: Kooxda Daacish oo lacago ku soo rogtey shirkadaha iyo ganacsatada Boosaaso\nPuntland 15.08.2018. 02:56\nAl Shabaab oo sheegatay weerarkii Boosaaso\nPuntland 30.11.2017. 16:26


FALAX GOODDIN: Reer Galbeedka oo ka walaacsan dal ku yaalla qalbiga Yurub oo Ruushka la jira oo soo bandhigay hub culus + Sababta & Sawirro | Hadalsame Media\nHome Arrimaha Caalamka FALAX GOODDIN: Reer Galbeedka oo ka walaacsan dal ku yaalla qalbiga Yurub...\nFALAX GOODDIN: Reer Galbeedka oo ka walaacsan dal ku yaalla qalbiga Yurub oo Ruushka la jira oo soo bandhigay hub culus + Sababta & Sawirro\n(Hadalsame) 01 Maajo 2022 – Dalka Serbia ayaa soo bandhigay gantaaladeeda cusub ee uu Shiinuhu sameeyay ee cir-ka-dhulka ah taasoo awood cusub ku kordhinaysa ciidankeeda, xilli Belgrade ay samaynayso fal ay ku miisaamayso duullaanka Ruushka ee Ukraine.\nIibka gantaalaha Shiinaha, oo si cad loo soo bandhigay Sabtidii shalay, ayaa kiciyey walaaca reer Galbeedka iyo qaar ka mid ah dalalka deriska la ah Serbia oo ka cabsanaya in hub urursiga Balkan-ka ee cusubi uu halis gelin karo nabadda jilicsan ee gobolka.\nDadwaynaha iyo warbaahinta ayaa lagu casuumay bandhigga oo ka dhacay garoonka diyaaradaha ee Batajinica oo ku dhow magaalada Belgrade, halkaasoo gantaalaha Shiinaha iyo Faransiisku ay safnaayeen meel ka dambaysa diyaaradaha qumaatiga u kaca, iyo diyaaradaha aan duuliyaha lahayn ee Shiinaha iyo kuwa Ruushka.\n“Waan ku faanayaa Ciidamada Serbia, waxaan ku hanwayn ahay horumarkan wayn,” ayuu yiri Madaxweynaha Serbia, Aleksandar Vucic, oo ka qaybgalay bandhigga xilli ay garab taagnaayeen taliyeyaasha ciidamada oo daawanayay bandhig diyaaradeed oo ay ka muuqanayeen diyaarado MiG-29 ah oo Ruushku ku deeqay 2017 -kii.\nWaxaa kale oo ku jira taangiyada dagaalka ee T-72, diyaaradaha Helicopters-ka ee Mi-35 iyo kuwa aan duuliyaha lahayn. Nidaamka casriga ah ee HQ-22 ee Shiinaha, kaas oo nooca ay dhoofiyaan loo yaqaan FK-3, oo lagu keenay bishii hore daraasiin diyaaradaha xamuulka ee ciidmada Shiinaha ah, wax la aaminsan yahay inay ahayd daabuliddii abid ugu badnayd ee hubka Shiinaha lagu keeno gudaha Yurub.\n“Mar dambe ma oggolaan doonno inaan noqono buufinka buujimada ee uu feero qof kasta,” ayuu yiri Vucic, isagoo sida muuqata tixraacaya duqayntii 78-da maalmood ee ay NATO ka gaysatey Serbia 1999-kii kaddib weerarkii dhiigga badani ku daatay ee ay Serbia ku qaadeen gooni-goosadka Albania Kosovo.\nSerbia, oo dagaal kula jirtey deriskeeda sagaashamaadkii, ayaan aqoonsanayn madaxbannaanida Kosovo, ee lagu dhawaaqay 2008-dii.\nBelgrade ayaa wali xiriir liita la leh xubnaha NATO ee Croatia iyo Montenegro iyo sidoo kale Bosnia oo ay kulligeed Yoguslavia isku ahaayeen, iyadoo hogaamiyaha Seerbiyaanka Bosnia ee gooni u goosadka ah ee Milorad Dodik uu ka qaybgalay bandhigga militeriga Sabtidii shalaytoole.\nPrevious articleKACAANKA MAN UNTD: Shaxda uu doonayo inuu fasal-ciyaareedka soo aaddan lasoo shir tago Macallin Ten Hag\nNext articleTOOS u daawo: Juventus vs Venezia – LIVE (Shaxda Sugan)


Ogaden News Agency (ONA) – Geedi-aar oo ciidamada cadawga lagaga dilay 23 askari iyo gaadiid lagaga gubay cadawga meela kala duwan.\nGeedi-aar oo ciidamada cadawga lagaga dilay 23 askari iyo gaadiid lagaga gubay cadawga meela kala duwan.\nWararkii ugu dambeeyay aan ka helnay Xarunta dhexe ee JWXO ayaa sheegaya in ciidamada cadawga lagu gaadhsiiyay khasaare balaadhan dagaal ka dhacay deegaanka Geedi-aar ee degmda Dhagabuur ee gobolka Jarareed ah. Goobtan uu ka dhacay dagaalka ayaa ah duleedka magaalo madaxda gobolka, waxayna kaga toosan tahay dhinaca waqooyi iyadoo u jirta ku dhawaad 15 km.\nDagaalkan oo dhacay 20 Novenber 2011 ayaa ahaa mid si fiican loo diyaariyay iyadoo ciidamada cadawga lagaga dilay in ka badan 23 askari halka dhaawucuna uu kor u dhaafay 30 askari. Naftood-hurayaashii CWXO ee galay dagaalkaas ayaa goobtaa kula wareegay sanaad ciidan oo badan oo ka kooban noocyada hubka fudud iyo daawooyin iyo agab ciidan oo farabadan.\nDhanka kale waxaa lagu gubay gaadiid noocyada ay ciidamadu isticmaalaan deeganada kala ah Karinka sollo oo katirsan Dhagaxbuur, Birqod oo ka tirsan Dhagabuur iyo Duudciid oo ah duleedka magaalada Qabridahar. Sida uu nasoo gaadhsiyay wariyaha nooga soo warama dalka guduhiisa, ma jiraan wax ka baxay baabuurtan iyo wixii saraa.\nWararku waxay intaa ku darayaan inay jiraan dagaalo kale oo dhacay maalmahan kuwaas oo dhexmaray CWXO iyo kuwa cadawga waxayna u kala dhaceen sidan;\n26/11/2011dagaal ka dhacay Atoorka oo ka tirsan degamada Dhagax madow waxaa ciidamada cadawga lagag dilay 1askari.\n19/11/2011 dagaal ka dhacay Dula-miin oo ka tirsan degmada Baabili waxaa ciidamada cadawga lagaga 4 askari\n14/11/2011 dagaal ka dhacay Walwaal oo ka tirsan Doollo waxaa ciidamada cadawga lagaga dilay kamiin loo dhigay 2 askari 3 kalena waa lagaga dhawaacay.\n21/11/2011 dagaal ka dhacay Xero jabhad oo ka tirsan degmada Wardheer waxaa ciidamada cadawga lagaga dilay 3 askari.\n28/11/2011 dagaal ka dhacay Gubadguun oo ka tirsan deegaanka Gurdumi ee degmada Aware waxaa ciidamada cadawga lagaga 5 askari .\n27/11/2011 dagaal ka dhacay Dhuure oo ka tirsan degmada Qabri dahar waxaa ciidamada cadawg lagaga dilay 2 askari 2 kalena waa lagaga dhaawacay.\n25 /11/2011 dagaal ka dhacay Balanbal oo ka tirsan Galadiid ee degmada Qabridahar waxaa ciidamada cadawga lagaga dilay 3 askari.\n20/11/2011 dagaal ka dhacay Hadhaawe-lamu oo ka tirsan degmada Fiiq waxa cadawg lagaga dilay 1askari.\nWararku waxay intaa ku darayaan inay jiraan dagaalo badan oo isugu jira mir habeenimo iyo kamiin maalino oo loogu gaystay cadawga khaasre kala duwan , kaas oo aan ku faahfaahin doono wararkreena danbe, deegaanadaana waxaa ka mid ah ; Haramaayo,Caado, guduuda, maroodiga,daayaale,dibiryare iyo buundada qoraxay oo mir habeen oo loo gaysay lagu gubay guryo uu daganaa cadawgu iyo meelo kale.\nWaxaa jira sidii caadada cadawga u ahayd in marka ay waxyeelo ka soo gaadho gacanta CWXO inuu dib ugu gadoodo shacabka birmagaydada ah ee aan waxba galabsan kaasoo uu kula kaco dil, jidh-dil, xadhig, kufsi ,iyo dhac ama boob hantiyeed. Warbixinadii ugu dambeeyay ee tacadiyadaa ku saabsan ayaad ka dhagaysan doontaan idaacadaha iyadoo loo gudbin doono haya’adaha caalamiga ah ee qaabilsan xuquuqul insaanka.


Ciraaq:al-Baghdadi Wuu Dhaawacmay\nSaraakiil sare sare oo Ciraaqiyiin ah ayaa ku soo waramaya in hogaamiyihii ururka Islamiga ah ee ISIS, Abu Bakr al-Baghdadi, lagu dhaawacay duqeyn cirka ah, laakiin Saraakiisha Pentigonka Mareykanka ayaa sheegay in xaqiiqda warkaasi aysan heyn.\nWasiirka Difaaca ee Ciraaq, Khalid al-Ubaydi ayaa soo fariin uu soo dhigay boggiisa Facebookga waxa uu ku xaqiijiyay in Al-Baqdadi uu ku dhaawacmay duqeyn ay Jimcihii ka fuliyeen Mareykanka magaalada Mosul ee waqooyiga Ciraaq.\nWasiirka Arimaha Gudaha ee Ciraaq ayaa sidoo kale warkaasi u xaqiijiyay wakaaladda wararka ee Associated Press.\nWarar kale oo kala duwan oo duqeyntaasi ka soo baxaya ayaa sheeganaya in weerarkaasi lagu dilay mid ka mid ah kaaliyeyaasha Baghdadi oo ay aad isugu dhawaayeen.\nGelinkii hore ee Axaddii shalayna , sarkaal sare oo ka tirsan milatariga Britain ayaa ka digay in xitaa hadii wararkaasi ay xaqiiq yihiin, in ISIS ay wax ka bedeleyso hogaankeeda.\nMadaxa shaqaalaha gaashaandhigga ee Britain Nick Houghton ayaa ku sheegay wareysi uu siiyay Telefishinka BBCda in xitaa hadii Baqdadi la dilo inaysan durbadiiba ka dhigneyn dib u dhac istraatiijiyadeed oo kooxda soo wajahday.


Furiinka Bill iyo Melinda:- Sidee Ayay Ukala Qeybsadeen Hantidooda ? | Gaaroodi News\nFuriinka Bill iyo Melinda:- Sidee Ayay Ukala Qeybsadeen Hantidooda ?\nLammaanaha ayaa is guursaday 1994.\nBill iyo Melinda Gates ayaa ku heshiiyay in ay kala qeybsadaan hantidooda, ka hor inta aanay Isniintii shaacin furriinkooda, sida ay sheegtay warbaahinta Maraykanka.\nLammaanaha bilyaneerrada ah ayaa wada joogay 27 sano, waxaana lagu soo warramay inay kala saxiixdeen heshiis caddeynaya sida ay u qeybsanayaan hantidooda.\nBill iyo Melinda ayaan gelin heshiis hantida u kala soocaya markii ay is guursanayeen sanadkii 1994.\nLammaanaha ayaa maamula hay’adda Bill & Melinda Gates Foundation, oo balaayiin doollar ku bixisa hawlaha samofalka ee ay ka qabato daafaha caalamka.\nWaxa ay ballanqaadeen in ay ka sii wada shaqeyn doonaan hay’adda marka ay sida rasmiga ah u soo afjaraan guurkooda.\nBill Gates ayaa hadda ah ninka afaraad ee ugu taajirsan caalamka, waxaana uu haystaa 124 bilyan oo doolar, sida ay shaacisay majalladda Forbes.\nWaxa uu dhaqaalaha ka sameeyay shirkadda uu wax ka asaasay ee Microsoft, oo ah tan ugu weyn ee samaysa barnaamijyada Software-ka ee ay ku shaqeeyaan kumbuyuurarrada.\nHantida maguurta ah ee lammaanaha ayaa la rumaysan yahay inay ka mid yihiin guryo ku yaal Washington, Florida iyo Wyoming. Aqalkooda u weyn ayaa la sheegay in uu yahay mid saaran harada oo ku yaal xaafadda Medina ee Washington, kaasoo qiimihiisa lagu sheegay ugu yaraan 127 milyan oo doolar.\nBill iyo Melinda ayaa ogeysiiskooda furriinkooda Isniintii u gudbiyay maxkamad ku taal magaalada Seattle, sida ay ku warrantay warbaahinta Maraykanka.\n“Guurkeena waxaa soo gaaray burbur uusan ka kaban karin, waxaan ka codsaneynaa maxkamadda inay ansixiso furriinka,” ayaa lagu sheegay codsi ay maxkamadda u gudbiyeen lammaanaha.\nCodsiga ayaa lagu sheegay in hantidooda iyo ganacsiyada ay leeyihiin ay ku kala qeybsan doonaan “sida ku cad heshiiska kala tagga,” in kasta oo aan heshiiskaas la shaacin.\nLammaanaha ayaa isu dhalay saddex carruur oo dhammaantood qaangaar ah, kuwaas oo aan u baahneyn daryeel waalid, sida lagu sheegay dukumiintiga furriinka.\nMidkiiba waxa uu qabsaday saddex qareen. Qareennada Melinda waxaa ka mid ah Robert Cohen oo ay macaamiishiisu kamid tahay Ivana Trump, oo ah xaaskii hore ee Donald Trump.\nSidee ayay isku barteen Bill iyo Melinda?\nMelinda ayaa sanadkii 1987 ku biirtay shirkadda Microsoft, waxaana ay isla sanadkaas Bill ku kulmeen xaflad casho oo ka dhacday New York.\nSidaa ayay ku billaabeen haasawahooda, sida uu Bill Gates u sheegay barnaamij ay ka diyaarisay shirkadda Netflix.\nMelinda ayaa sheegtay in Bill uu inta ay wada socdeen u soo bandhigay “faa’iidada iyo dhibaatooyinka uu leeyahay guurka”.\nWaxa ay sanadkii 1994 ku aqal-galeen jasiiradda Lanai ee gobolka Hawaii, iyagoo sida la sheegay kireystay dhammaan diyaaradaha helicopter-ka ah ee deegaankaas si ay uga hortagaan in dad aysan casuumin ay dul maraan jasiiradda. Bill iyo Melinda Gates\nMaxay tahay hay’adda Gates Foundation?\nLammaanaha ayaa hay’adda Bill & Melinda Gates Foundation sanadkii 2000 ku asaasay magaalada Seattle\nWaxa ay xoogga saartaa caafimaadka dadweynaha, waxbarashada iyo isbedalka cimilada\nDhaqaalaha ay bixiso waxaa kamid ah 1.75 bilyan oo dollar oo ay ugu deeqday tallaalka iyo cilmi-baarista xilligan uu jiro Covid-19\nHantida hay’adda ayaa sanadkii 2019 lagu qiyaasay 43 bilyan oo dollar\nMuddo sanado ah, Bill iyo Melinda ayaa ku bixiyay hay’adda lacag ka badan 36 bilyan oo dollar\nBill Gates ayaa sanadkii hore iska casilay xilkii uu ka hayay Microsoft si uu xoogga u saaro hawlaha samafalka.\nXigasho: Wakaaladda Wararka ee Reuters


Dowllada Puntlland oo eedayn u soo jeedisay Gal-mudug.(Warsaxaafadeed)\nNovember 23, 2011 - Written by\nGaalkacyo:-Maamul gobaleedka Puntland ayaa saaka warsaxaafadeed ka soo saartay amni darada magaalada Gaalkacyo iyo weerar lagu qaaday Garoonka Diyaaradaha ee magaalada Gaalkacyo oo ay shalay hub isku weydaarsadeen ciidamada Puntland iyo koox aan la aqoon oo ka yimid Koonfurta magaalada Gaalkacyo .\nWarsaxaafadeedka ayaa nuqul ka mid ah waxaa uu soo gaaray Halgan.net waxaana uu u qornaa sidan.\nDowladda Puntland ayaa ka digaysa weerarada hubaysan ee ka socda magaalada Galkacyo, iyadoo bartilmaadeed laga dhiganayo bulshada rayidka ah, mas’uuliyiinta Dowladda, shaqaalaha hey’adaha samafalka, iyadoo kooxo hubaysan degen-na xaafada Galmudug ee magaalada Galkacyo ay khal-khalgaliyeen diyaaradaha Qaramada Midoobay (UN-ka).\nDhacdooyinka hoos ku xusan ayaa muujinaya dhacdooyinka amni-darro oo isa-soo taraya:\n6 November 2011 – Baabur ganacsi oo Puntland laga leeyahay ayaa lagu afduubtay Galkacyo iyadoo weli ay kooxo hubaysan baabuurkaasi ku haystaan gudaha xaafada Galmudug;\n8 November 2011 – Baabuur labaad oo Puntland laga leeyahay ayaa la afduubtay waxayna kooxo hubaysan baabuurkaas weli ku haystaan gudaha xaafada Galmudug ee magaalada Galkacyo;\n16 November 2011 – Qof shacab ah oo Reer Puntland ayaa lagu dilay weerar ka dhacay magaalada Galkacyo isagoo wadada maraya;\n18 November 2011 – Mas’uul u shaqaynayay hey’adda samafalka ee Norwegian Refugee Council (NRC) ayaa lagu dilay magaalada Galkacyo;\n20 November 2011 – Sadax qof oo shacab ah ayaa lagu dhaawacay weerar lagu qaaday baabuur ganacsi;\n21 November 2011 – Madaarka Galkacyo ayaa la duqeeyey;\n22 November 2011 – Mas’uul Reer Puntland ah ayaa lagu dilay agagaarka xaafada Galmudug iyadoo dambiileyaasha ay u baxsadeen dhanka Galmudug;\n22 November 2011 – Madaarka Galkacyo ayaa mar labaad la weeraray, iyadoo la carqaladeeyey howlaha dayuuradaha shacabka iyo dayuuradaha UN-ka ee howlaha samafalka;\nWeeraradaan isxigay ayaa laga soo abaabulay xaafada Galmudug ee koonfurta magaalada Galkacyo. Dowladda Puntland ayaan marnaba u dulqaadan karin weerarada lagu hayo shacabka, hey’adaha samafalka, howlaha ganacsiga ama madaarka magaalada Galkacyo.\nDowladda Puntland ayaa shacabka ugu baaqaysa in loo midoobo meelna looga soo wadajeesto kooxaha lid ku ah nabada, amaanka iyo xasiloonidda deegamada Puntland.\nDowladda Puntland ayaa sidoo kale ogaysiinaysa Beesha Caalamka weerarada lagu hayo Puntland lagana soo abaabulayo xaafada Galmudug. Dowladda Puntland waxaa waajib Dastuuri ah ka saaran yahay inay Dadka iyo Dalkaba ka difaacdo cid kasta oo khal-khalka galinaysa amaanka.


Home Wararka Labo maalin gudahood ayaa askarigii labaad oo qof shacab ah dilay la...\nLabo maalin gudahood ayaa askarigii labaad oo qof shacab ah dilay la toogtay\nAskari ka tirsanaa Ciidanka Xoogga dalka ayaa dil toogasho ah lagu fuliyay, kaasi oo haray qof shacab ah dil u gaystay, waxaana horay maxkamad loo soo taagay gaacn ku dhiiglaha.\nAskariga lagu fuliyay dilka toogashada ah ayaa lagu magacaabi jiray Cabdulqaadir Faarax Dhaqane, waxaana horay uu dil ugu gaystay Marxuum lagu magacaabi jiray Mowliid Baashe Cumar.\nMarxuumka dilka loogaystay uu ahaa farsamayaqaan gaadiidka ka shaqeeya, kaasi oo Askarigu uu ku dilay Magaalada Baladxaawo ee Gobolka Gedo, halkaasi oo lagu qisaasay Cabdulqaadir Faarax Dhaqane, oo horay kaga tirsanaa Ciidanka Xoogga.\nHalka uu ka dhacay dilka Qisaasta ah ayaa waxaa ku sugnaa Ehelada labada dhinac, kuwaasi oo goob joog ka ahaa, xukunka iyo sidoo kale fulinta qisaasta.\nPrevious articleTaliyayaasha ciidanka ka amar qaata Farmaajo oo kulan gaara yeeshay! Fartiina u diray Rooble\nPuntland oo ciidamo badan ku daadisay Boosaaso.\nMadaxweynaha Tanzania oo ka hadlay sida looga dawoobo Coronavirus


Xaasaska Wayne Rooney Iyo Jamie Vardy Oo Loo Balamiyay Ciyaar Feer Ah Ka Dib Markii Uu Qilaafkooda Meel Xun Gaaray | Laacib.net\nXaasaska Wayne Rooney Iyo Jamie Vardy Oo Loo Balamiyay Ciyaar Feer Ah Ka Dib Markii Uu Qilaafkooda Meel Xun Gaaray\nOctober 11, 2019 Balaleti Comments Off on Xaasaska Wayne Rooney Iyo Jamie Vardy Oo Loo Balamiyay Ciyaar Feer Ah Ka Dib Markii Uu Qilaafkooda Meel Xun Gaaray\nNinka soo agaasima ciyaaraha feerka Eddie Hearn ayaa doonaa inuu qaban qaabiyo ciyaar feer ah oo ay ku kala baxaan Coleen Rooney iyo Rebekah Vardy sannadka danbe iyadoo lacagta ka soo baxda dagaalkooda tabarucaad lagu bixin doono.\nShirkada musaaricada ee WWE ayaa iyadana xiiseyneysa in qaban qaabiyaan dagaal musaarico ah oo ay xaasaskaan colaada ka dhaxeyso ay ku kala baxaan.\n33 jirta uu qabo halyeeyga Manchester United Wayne Rooney ayaa ku eedeysay xaaska Jamie Vardy inay si joogta ah ugu wargelin jirtay wargeyska The Sun wax walba oo ay soo dhigto akoonkeeda qaaska ah ee Instagram.\nColeen ayaa go’aansatay inay ogaato qofka wararka ku saabsan nolosheeda u gudbiya wargeysyada iyadoo akoonkeeda ka xiratay dhamaan dadkii ugu jiray marka laga reebo Rebekah Vardy.\nWaxa ay ka dib akoonkeeda qaaska ah ee Instagram ay soo dhigtay warar been ah oo ku saabsan nolosha iyada iyo seygeeda Wayne Rooney si ay u aragto haddii ay The Sun daabici doonaan, iyadoo wargeyska The Sun uu daabacay wararkaas.\nWararka beenta ah ee ay akoonkeeda qaaska ah dhigtay waxaa kaliya arki kartay xaaska Vardy, waana sababta ay Coleen Rooney shaaca uga qaaday in Rebekah ay tahay qofta wararka ku saabsan nolosheeda qaaska ah u gudbiya wargeysyada.\nRebekah Vardy oo 37 sanno jir ah ayaa la sheegay inay taleefanka ka wacday Coleen Rooney iyadoo ooyneysa si ay ugu sharaxdo waxa dhacay, laakiin xaaska Rooney ayaa diiday inay aqbasho sharaxaadeeda.\nXaaska Vardy ayaana bilowday inay aflagaadeyso Coleen Rooney iyadoo wareysi ay shalay siisay Daily Mail ku sheegtay in muran ay la gasho Coleen inay la micno tahay adigoo la murmaraya shimbir.\n“Coleen waa sida Shimbir si kasta oo aad u la muranto shimbirta ma aqbaleyso inay qaldan tahay ugu danbeyna waxa ay kaaga saxarooneysaa madaxa” ayay tiri.\nHearn ayaa sheegay inuu jeclaan lahaa in dagaal feer ah uu ka qaban qaabiyo England oo ay isaga horimaanayaan Rebekah oo haatan uur shan bilood ah leh iyo Coleen oo uu qabo kabtankii hore ee England Wayne Rooney.\nIsagoo u hadlayay IFL TV, Hearn ayaa sheegay inuu doonaya in labada hablood ay wixii muran ah ku dhameystaan xerada dagaalka.\nHearn ayaa doonaya in ciyaarta feerka ay noqoto mid tabarucaad ah islamarkaana la qabto marka Rebekah Vardy ay dhasho canugeeda shanaad oo ay soo kabsato.\nWuxuu yiri: “Waxaan u qaban lahaa hay;ada Sport Relief, ciyaar tabarucaad ah.\n“Waxaan aaminsanahay inay feer fiican soo bandhigi lahaayeen. Ciyaar weyn ayay noqon laheyd miyaysan aheyn? Immisaa iibsan laheyd? Malaayiin”\nTOP 5: Petr Cech, Maldini Iyo Shan Xiddig Oo Markii Ay Kubada Cagta Ka Fariisteen Isku Dayay Isboorti Kale + Sawirro


Lakulan: Deeqsiga 8 sano lacag la’aan ku kaalmeeya dadka dan-yarta | HimiloNetwork\nPosted by: Zakariya in Wararka March 27, 2017\t0 353 Views\nMoscow (Himilonews) – 8-dii sano ee lasoo dhaafay, ku dhawaad laba boqol oo ah qoysas ku nool degmada Strunino – magaalo yar oo ku taalla gobalka Vladimir Oblast ee dalka Ruushka kama aysan warwarin iibsiga Rootiga. Mahadaas waxay ku laabaneysaa deeqsiga leh dukaan weyn kaas oo si lacag la’aan ku siin jiray.\nMamoud Shavershyan, wuxuu Ruushka uga yimid dalka Armenia, 25 sano kahor. Wuxuu u sheegay sida injineer kahor intuusan furin goobtiisan ganacsi – oo aan ka duwaneyn ganacsiyada kale ee Strunino.\nHayeeshe wax kasta waxay is badaleen hal maalin – 8 sano kahor, mar isaga oo fadhiya qasnadiisa, Mamoud wuxuu arkay haweeney da’ ah oo tirinaysa shilimaad si ay ugu iibsato Rooti. Wuxuu aad ugu nuglaaday sida ay ugu dhiban tahay nolosheeda. Wuxuuna ku siiyay cunnadii ay rabtay lacag la’aan. Isla maalintaas, wuxuu sameeyey go’aan. Mamoud wuxuu taasi u maray inuu ku xayaysiiyo wargeys gudeedka degmada.\nHayeeshe taasi waxay kaliya aheyd anba-qaad. Durba, Mamoud wuxuu ku baahiyay deeqsinimadiisa dadka qaba baahiyaha gaarka ah, qoysaska ballaaran ee dakhliga yar iyo guud ahaan saboolka.\nWarkiisu wuxuu u baahay sida dab-duureedka in yar dabadeedna dadka dan-yarta ah ee ku nool duleedka degmada ayaa bilaabay inay soo tiigsadaan.\nMaanta, dukaankiisa wuxuu bixiyaa 2,000 iyo 1,000 Rooti cadde iyo madoobe isugu jira bil kasta. Wuxuu sidoo kale dukaankiisa joogto ugu deeqaa xanaanooyinka iyo xilliyada fasaxa.\nHayeeshe naxariistoodu, Mamoud iyo qoyskiisu waxaa loogu abaal-naqaa caay iyo meel ka dhac iyo xatooyo lagu eedeeyo.\n“Yaan nasiiyay Rootiga lacag la’aanta ah? Madaxweyne Putin! Yaa kale,” nin kamid ah dadka yimid si ay u qaataan Rootiga ayaa ku qeyliyay “Madaxweynuhu wuxuu bixiyay amar cad oo ah in danyarta Ruushka la caawiyo. Hayeeshe dadka soo-galootiga ah waxay in badan ku keydsadeen gacmahooda; in yarna way bixinayaan. Waxay Ruushka ku yimaadeen tiro badan. Waxayna quutaan dakhligeenna,” ayuu sii yiri isaga oo kasii qaadnaya Rootigiisa dukaanka Mamoud.\nNasiib-darrase, badi dadku waxay wadaagaan aragtidiisa oo kale. Mamoud Shavershyan wuxuu sheegay inuu abaal uga fadhiyo Rabbigii uumay. “Alle unbaa qiimeyn kara naxariista, maya dadka,” ayuu u sheegay Kommersant. Wuxuu inta badan u sheegaa xaaskiisa iyo gabadhiisa: “i dhageysta qofna dadkan wali uma caawin sidaan oo kale. Ma aaminsana naxariista. Waa ay kaliya xanaaqsan yihiin.”\nTiiyoo aragtiyo kala duwan laga qaatay deeqsinimadiisa, Momoud wuxuu sheegay in go’aankiisu yahay caawinta kuwa ayaanka liita.\n“Dowladda hoose xittaa ma oga dhaqdhaqaaqayga,” ayuu yiri Momoud. “Waligood maysan ogaanin howshayda, hayeeshe iyaga uma sameynin falkan. Waxaan kaliya rabaa in dadka ila nool aysan ku noolaan nolol adag.”\nPrevious: Lakulan: Macalinka Ardayda xisaabta ku jecleysiiya ciyaarta ama dheesha Hip-Hop-ka\nNext: Farqiga iyo fursadaha kala duwan ee nolosha Miyi iyo Magaalo\nJamaaco Masjid oo u banbaxaya kaalmeynta kuwa liita!


Hargeisa Times - Faa’idooyinka Caafimaad Ee Cunista Malabku Ay U Leedahay Jidhka Bani’aadamka\nHargeysa (HT)- Malabku waxa uu ka mid yahay cuntooyinka dabiiciga ah ee ugu faa’idada badan caafimaadka qofka, sababtuna waaxaddiga aadka u badan ee faytamiinnada, macdanaha kala duwan iyo asiidhada Amino ah ee ku jira malabka iyo sida oo kale maaddooyinka awoodda badan ee liddiga ku ah bakteeriyada, dulinka iyo mariidka. Waxa ay dhakhaatiirtu sheegeen in malabka ay ku yar yihiin Kalooriska isla markaana aanu wax dufan ah lahayn, sidaa awgeed waxa ay ku taliyeen in qofku uu caadaysto in maalin kasta uu cuno malqacad malab ah. Qormadan oo uu Geeska Afrika ka soo xigtay shabakadda Alcarabiya waxa ay soo bandhigaysaa qaar ka mid ah faa’idooyinka caafimaad ee ay dhakhaatiirtu sheegeen in laga dheefo malabka oo joogto loo cuno.\nRidista Miisaanka saayidka ah: Malabku waxa uu xoojiyaa awoodda dheefsashada cunto ee jidhka iyo gubashada dufanka, sidaa awgeed malabku waxa uu si aad ah u ridaa miisaanka saayidka ah.\nHoosudhaca Kalastaroolka: Malabka waxaa ku jira faytamiinno caawiya dhimista dufanka dhiigga. In maalin kasta la cuno malab waxa ay jidhka ka caawisaa in uu yeesho awood uu ku burburin karo mariidka, (Sunta cuntada ka samaysanta) waxa aanay taasi yaraysaa heerka dufanka.\nXoojinta wadnaha: Cilmibaadhiso kala duwan ayaa caddeeyey in maaddooyinka malabka ku jira ee lidka ku ah mariidku ay sida oo kalana ka hortag u noqon karaan xididdada oo xidhma, taasina waxa ay keenaysaa in aanu wadnuhu shaqadiisa gabin, waxa kale oo uu Mariidku keenaa in xusuusta qofku xumaato iyo madax xanuun.\nXoojinta xusuusta: Cilmibaadhisaha lagu sameeyey faa’idooyinka caafimaad ee ku jira malabka ayaa lagu ogaaday in uu awood u leeyahay in uu la dagaalamo daalka maskaxeed isla markaana wanaajiyo xusuusta.\nHurdada fiican: Macaanka malabka ku jiraa waxa uu kordhiyaa maadadda Insulin ee jidhku u baahan yahay, waxa kale oo uu kordhiyaa hormoonnada qofka ka caawiya hurdada wanaagsan.\nDheefshiidka: Malabka oo ah nadiifiye aad u tayo badan, haddii maalin kasta malqacad laga cuno inta aan quraada ama cunto kale caloosha gelin, waxa ay taasi caawisaa daweynta iyo ka hortagga cudurro door ah oo la xidhiidha dheefshiidka, sida nabar calooleedka, calool ololka, iyo bakteeriyadad midhicirada ku dhalatay.\nMaqaarka: maaddooyinka lidka mariidka ee malabka ku jiraa waxa ay jidhka ka caawiyaan in uu iska nadiifiyo suntan kala duwan eek u jirta, taasina waxa ay keentaa in maqaarka saree e qofka caadaysta cunista malabku aad u dhalaalo, midabkiisa dabiiciga ahina aanu guurin. Waxa kale oo uu malabku u wanaagsan yahay dumarka dhiigga caadad oo si sahal ah uga yimaadda.\nKa hortagga kansarka: Malabka waxaa ku jira iskudhiska Flavonoids oo leh awood uu kaga hortegi karo noocyo kansarka ka mid ah iyo wadne xanuunka.


Wararkii ugu dambeeyey magacaabista golaha Wasiirada & Madaxda sare ee dowlada oo caawa.. | Gaaloos.com\nHome » News » Wararkii ugu dambeeyey magacaabista golaha Wasiirada & Madaxda sare ee dowlada oo caawa..\nWararkii ugu dambeeyey magacaabista golaha Wasiirada & Madaxda sare ee dowlada oo caawa..\nWaxaa daqiiqadihii ugu dambeeyey dib u dhacay magacaabista xubnaha cusub ee golaha wasiirada Xukuumada cusub ee Somalia oo maanta illaa caawa si weyn loo sugayey.\nMunaasabad kooban oo lagu shaacin lahaa liiska golaha wasiirada ayaa la baajiyey, iyadoo weriyeyaal looga yeeray xarunta madaxtooyada oo munaasabadan lagu qaban lahaana lagu wargeliyey iney kala dareeraan.\nRasmi ahaan lama oga sababaha dib u dhaca ku keenay caawa magacaabida golaha wasiirada, hase ahaatee warar hoose oo laga helayo Madaxtooyada Somalia ayaa sheegaya in weli uu mugdi ka jiro shaqsiyaadka loo magacaabayo labo Wasaaradood, iyadoo ay jiraan fara gelin ay aRrimahan ku hayaan madaxda maamul goboleedyada qaarkood iyo beelaha waaweyn qaarkood.\nMadaxweynaha iyo ra’isul wasaaraha Somalia ayaa caawa markii ay baaqatay ku dhawaaqida golaha wasiirada ka dib waxay galeen kulan ay albaabadu u xiran yihiin, iyagoo ka tashanaya sidii ay turxaan bixin lahaayeen dib u dhaca yimid.\nWaxaa aad loo filayaa in caawa ama beri subax lagu dhawaaqo golaha wasiirada, iyadoo ay xitaa suuragal tahay inaan wax munaasabad la qaban, liiska golaha wasiiradana laga baahiyo warbaahinta dowlada iyo baraha bulshada.\nMadaxweynaha iyo raisul wasaaraha oo culeysyo badan ay ka heystaan dhinacyo badan ayaa la filayaa in wada tashiga ay caawa leeyihiin uu noqdo kii ugu dambeeyey ee ay ka yeeshaan magacaabista golaha wasiirada oo si weyn shacabka Soomaalidu ay ugu dheg taagayaan.\nTitle: Wararkii ugu dambeeyey magacaabista golaha Wasiirada & Madaxda sare ee dowlada oo caawa..


Midab qaabaynta astaanta | Abuurista khadka tooska ah\nCurinta halabuurku waxay noqon kartaa sameeya dhammaan noocyada qorshayaasha garaafka, Khadadka duqeynta, gooladaha loo yaqaan 'bezier curves' ama burushka biriijka si loo abuuro qaababka kala duwan ee muujinta.\nLaakiin waxa ugu horreeya ee soo jiita dareenka maskaxdeenna ama dareenkeennu waa midabada iyo isticmaal kuwan saamigooda loogu talagalay. Naqshadeeye qaabeed waa inuu si sax ah u ogaadaa macnaha mid kasta iyo xiriirka uu la leeyahay dadka kale si loo siiyo taabashada ugu dambeysa shaqadiisa, ha noqoto halabuurka ama farsamada la adeegsaday, ama xaaladdan abuurista astaan.\nHaddii aan u tagno isticmaalka midabka noocyada caanka ah, astaamahooda, waxaan si dhakhso leh u aragnaa ururo kala duwan iyo tusaalooyin adeegsiga midabbo kala duwan. Ferrari oo leh midabkiisa casaanka ayaa ah tusaalaha ugu cad ee xamaasadda iyo xanaaqa, astaamaha astaanta Talyaani. Waa in aynaan iloobin madow iyo caddaan, maadaama aan iyaga ognahay xirtaan inta badan waxay xoojiyaan walxaha qaarkood oo ah astaan.\nwaxay tilmaamaysaa xamaasad, xoog, khatar, khatar ama gardaro, ama xitaa xanaaq. Ma noqon doonto wax iska yimid in lagu arko noocyo kala duwan oo cunto ah sida makhaayadaha cuntada lagu cuno. Xiddiga Foster's Hollywod ama casaanka ka muuqda meel kasta oo ka mid ah Coca-Cola waa tusaalooyin kale oo cad, marka laga reebo midka aan ka siiyay Ferrari.\nMidabka ah ikhtiraac iyo fikir casri ah, laakiin taasi marwalba way igu celisaa, ugu yaraan, boosta filimka ee A Clockwork Orange. Filim ujeedkiisu yahay rabshad xoog leh laakiin taasi dhammaantood waxay ahayd wicitaan aan ixtiraam lahayn oo loogu talagalay casriyeynta qaybaha kala duwan ee filimka Kubrick ku jiray. Aynu xusuusano naadiga ay kooxda hoggaanka u tahay ay ka cabayaan xoogaa cabitaanno ah. Liinta sidoo kale waxay noo horseedaa dhalinyaro, baashaal iyo isu soo dhawaansho.\nMidab kale oo kiciya rabitaanka cuntada, laakiin macno kala duwan leh, maraya qadhaadhka liinta, illaa codadka duller ee dayrta ama waxa qorraxdu uga dhigan tahay kuleylka la socda. Waxaan xiiseyneynaa inaan ku arki karno midabkan shirkadaha kala duwan ee gaadiidka iyo iibsashada sida DHL iyo Best Buy, ama IKEA lafteeda, ma iloobi doono McDonald's oo leh "M" midabkeedu yahay huruud iyo waxyaabo kale oo casaan ah.\nAdigoon rabin oo aad rabto cagaar waa wax tilmaamaya gebi ahaanba dabiiciga, labadaba macaan, sida noocyada kala duwan ee cuntada. Carlsberg, oo ah biir, waa mid ka mid ah tusaalooyinka isticmaalka midabkan oo aan la iloobin GreenPeace midkoodna.\nMidab qabow laakiin taasi waxay muujinaysaa degganaansho. Mid ka mid ah kuwa ugu badan ee ay adeegsadaan shirkado kala duwan oo xambaarsan macnaha xirfad, daacadnimo iyo deggenaan, marka laga reebo labada la soo sheegay. Waxay sidoo kale la xiriirtaa guusha iyo maamulka. IBM, General Motors, HP ama BMW ayaa ah tusaalooyinka ugu caansan ee si dhakhso leh maskaxda ugu soo dhaca.\nMidab madmadow leh oo muujin kara xigmad, sharaf, boqornimo iyo raaxo. Haddii aan eegno sawir gacmeedyada rinjiyeyaasha caadiga ah waxay had iyo jeer la xiriiraan dabaqadda sare ee bulshada.\nMidabka casaanku waa dhedig, sida madadaalo waliba u noqon karto, in kastoo waxaa loo isticmaali karaa noocyo kale oo ujeeddooyin ah, inkasta oo aan tusaalaha la siin sidii Barbie.\nIyada oo macno leh miyi iyo ragannimo, bunni waxaa laga arki karaa astaanta UPS.\nMidab leh laba-geesood, laga bilaabo xoog iyo xeel dheer ilaa mugdiga iyo dhimashada. Badanaa waxaa lagu arkaa tiro wanaagsan oo astaamo ah si calaamadda jeegga loogu saaro waxyaabo gaar ah oo ka mid ah.\nTaas bedelkeeda, daahirnimo, nadaafad iyo fudeyd waxaa loogu talagalay caddaan. Had iyo jeer waa inay la socotaa mid kale si loogu soo bandhigo astaan maadaama asalka uu bannaan yahay. Sida madow, shirkado badan ayaa badanaa leh laba nooc oo loogu talagalay asalka madow ama caddaan.\nWadada buuxda ee maqaalka: Hal-abuurka internetka » General » dhowr » Awoodda midabka ee qaabeynta astaanta


Diiwaanka Filimka Caanka Ah | July 2022\nAmy Maxaliga Ah\nSarah Silverman Qaawan LEAKED Sawirro & Muuqaallada Galmada Isku Duwidda\nFiiri atariishada sexy Sarah Silverman qaawan, dusha sare iyo xafladaha xafladaha sawirada, iyada oo ay weheliso iyada badan oo galmo ah, muuqaalo qaawan iyo lesbian!\nSarah Silverman Nude Bush Muuqaal Muuqaal ah 'Qaad Waltz Waltz'\nHubi hal muuqaal Sarah Silverman oo qaawan oo ka socda filimka 'Take This Waltz' oo ku raaxee! U way arki kartaa Sarah Silverman, Michelle Williams, iyo Jennifer Podemski oo muujinaya qaawan wejiga hore, oo isbarbar fadhiya midba midka kale qubays kooxeed, sedexda gabdhoodba waxay muujiyeen bahal madow oo qaawan iyo buubbo ayagoo hadlaya oo qubeysanaya. Sarah ayaa lugteeda kor u saareysa ...\nFiiri tan dadka! Dhamaan sawirada qaawan ee Tara Reid waa halkaan! Halkaan waxaa ku yaal qaar qaawan oo qaawan iyo sidoo kale filimka 'porn Reid video'.\nSandra Bullock Oo Qaawan LEAKED Cajalada Galmada, Sawirada Kulul & Muuqaalka Galmada\nFiiri aruurinta weyn ee atirishada Sandra Bullock sawiro qaawan, cajalad jinsi ah oo daadatay, iyo sidoo kale kuleylkeeda ugu fiican, bikini, buur cirka, iyo sawirada cagaha!\nCourtney Ford Sawirro qaawan iyo Muuqaallo qaawan [2021 LEAK]\nDiyaar ma u tahay inaad aragto xiisihii Courtney Ford oo qaawan? Waxaan halkaan ku haynaa dhammaan muuqaalka qaawan iyo galmada ee Courtney Ford! KU BASHAALO NOLOLEENNA BILAASHKA AH!\nFlorence Pugh Sawirro Qaawan, Muuqaallo Muuqaal galmo ah oo laysku duubay & Porn Topless\nFiiri fiidiyowga qaawan ee loo yaqaan 'Florence Pugh' iyo muuqaalada galmada, muuqaalkeeda sare ee roogga iyo bilaa geesnimada ah. Waxay taqaanaa sida loo isticmaalo jirka inta la wasaayo.\nFiiri iskudhafka qaabka Alessandra Ambrosio oo qaawan iyo sawiro aan badnayn, ururinta warqada siib shilka ah ee fiidiyowga ah iyo fiidiyowga qaawan!\nEmily Ratajkowski Qaawan, Topless Iyo LEAKED Video Video\nHot Emily Ratajkowski oo qaawan sawiro kahelay FAPPENING. Fiiri Emily Ratajkowski tits on darbooyinkan topple iyo siilka ee video lulataaye!\nJennifer Lopez Sawiro Qaawan iyo Videos Wasmo Qaawan\nKuwani Jennifer Lopez sawiro qaawan iyo muuqaallo galmo aruurinta ayaa kaa dhigi doonta inaad ku daadato dhammaan surwaalkaaga! Halkan waxaa ku yaal JLo qaawan fiidiyowyo galmo oo daran.\nIlfenesh Hadera Qaawan LEAKED Pics & Muuqaallo Galmada Galmada\nFiiri atariishada kulul Ilfenesh Hadera oo qaawan iyo sawiro galmo ah, qaawan oo ka socda iCloud iyo goob jinsi oo lesbian ah oo qaawan DeWanda Wise!\nFiiri atariishada Saoirse Ronan sawiro qaawan & ciriiri ah, sidoo kale bikini, cago, iyo muuqaalo kacsi leh. Sidoo kale, waxaan haynaa Saoirse oo ku saabsan galmada iyo muuqaalka dumarka isku jinsiga ah!\nMarisa Tomei Oo Qaawan Iyo Sawiro Kulul Iyo Video Muuqaal Ah\nFiiri atariishada kulul Marisa Tomei oo muuqaal qaawan iyo muuqaalo galmo oo laga soo aruuriyay 'Kahor inta uusan Ibliisku ogaan inaad dhimatay' iyo 'Lagdamaaga'.\nSara Jean Underwood Sawiro Qaawan iyo Video Muuqaal ah\nMaanta adiga waxaan kuu haynaa Sara Jean Underwood sawiro qaawan si aan kuu tuso! Laakiin, halkan waxaad sidoo kale ka heli doontaa fiidiyowga fiidiyoowga ah ee loo yaqaan 'Sara Jean Underwood' sidoo kale!\nMelissa Rauch Oo Qaawan Muuqaallo Qaawan Iyo Video Muuqaal Ah\nWaxaan halkaan ku heynaa sawirro qaawan oo Melissa Rauch ah! Qaarkood waa soo dusaan oo sidoo kale waxaa jira farabadan Melissa Rauch oo sawiro galmo leh halkaan sidoo kale!\nMiranda Lambert Sawirro Qaawan iyo Video Muuqaal ah\nFiiri tan dadka! Waa kuwan qaar ka mid ah sawirrada qaawan ee Miranda Lambert! Hagaag, dhab ahaan kaliya hal sawir oo qaawan, iyo sawirro badan oo galmo ah!\nElle Fanning qaawan LEAKED Pics & Topless Scenes Scenes Scilaes\nLa soco atirishada kulul Elle Fanning sawiro qaawan oo qarsoon, sawiradeeda paparazzi, iyo waliba kuwa ugu fiican muuqaalkeeda galmada ee ugu sareeya ee ay duubtay!\nNina Dobrev Sawirro Qaawan Oo Qaawan & Cajalada galmada\nWaa tan aruurinta brunette kulul Nina Dobrev qaawan iyo sawiro sexy ah, oo laga soo daadiyay iyada iCloud oo ay weheliso cajalad galmo muuqaal galmo ah!\nCatherine Bell qaawan - AQOONSIGA UGU DAMBAYN \nFiiri mid ka mid ah bambooyinkii ugu waaweynaa ee galmada, Catherine Bell sawiro qaawan oo xaday, iyo timaheeda iyo dillaacooda fiidiyowga khaaska ah ee ka socda iCloud!\nHot Margot Robbie sawiradeeda qaawan ayaa xaday, waxaadna arkeysaa iyada oo kor u kacsan oo banaanka soo dhigeysa timaheeda adag. Iyo isla markaa kadib waxaan haynaa muuqaalkeeda dhabta ah ee fiidiyowga iyo muuqaalka galmada.\nHayden Panettiere Qaawan LEAKED Pics & Video Video\nFiiri atariishada kulul & Klitschko saaxiibtiis, Hayden Panettiere oo qaawan oo sawiro xasaasiya laga qaaday, cajalad galmo qarsoodi ah oo gaar loo leeyahay iyo sawiro bikini oo kulul.\nbuunka melania sawiro qaawan dhibqabayaashooda\nbella hadid sawiro\namy fisher galmo vidio\nbangiyada Sasha qaawan xaday\nLaura dern mataano qaawan oo qaawan


Sheekadii SODDOHO Q.23aad. W/Q. Ahmed Hayow | Laashin iyo Hal-abuur\nSheekadii SODDOHO Q.23aad. W/Q. Ahmed Hayow\nDaahir iyo Raxmo waxaa loo banneeyay qolka Baariis oo ay u taalo sariir laba qof ah, iyadana waxaa loo qorsheeyay in ay seexato qolki hore uu Daahir deganaa, qolkaas oo martida loogu tala galay.\nDaahir wuxuu hooyadiis ugu tegay qolkeeda si uu u maslaxeeyo, wuxuuna ku yiri: “hooyo, Raxmo waa gabar fiican, wayna i jeceshahay, anigana waan jecelahay, haddii aan kala tagno, labadeenaba waxaa nagu dhacaaya qalbi jab, waxaana dhici karta in aan guur iska illoowno”.\nHooyo Barni ayaa tiri: “sheekadaas iguma soconeyso aniga, waa in aad fulisaa ballanti aad guriga ku soo gasheen, caawana ay gabadhaas nagula joogto, haddii aad ka baxdayna ay gabadhaas hadda guriga ka baxdo” Daahir oo hadli raba ayay hooyo Barni tiri: “war kaloo imaraaya ma jiro”.\nDaahir ayaa yiri: “hooyo, go’aanka adigaa iska leh, cid kugu haysatana ma jirto, laakiin waxaan kaa baryaa, in aad hal sitimaan na siiso, si aan aniga iyo Raxmo go’aan u gaarno, waayoo labadeena weli kuma heshiin in aan kala tagno” hooyo Barni ayaa tiri: “berri siddeeda subaxnimo, saacad idiinku darimaayo” Daahir ayaa yiri: “hooyo, ceeb soow ma aha in aan Raxmo gurigeeda ka soo wadno, oo ay ku noqoto ayadoo aan kala tagnay, soow ma fiicna in aan si deganaan ah arrinta ku dhammeeyno”.\nHooyo Barni oo raja ka qabta in qorsheheedu guul ku dhow yahay, ayaa tiri: “seddex maalmood ayaan ku siiyay” iyadoo hadalka sii wedi rabta, ayuu Daahir ku yiri: “seddex maalmood oo gurigeena ah iyo afar maalmood oo gurigooda ah ayaan u baahanahay, waayoo waxaan rabaa in aan Raxmo ka dhaadhiciyo wax walba, oo ayada oo raali ah aan kala tagno” hooyo Barni waa ogolaatay dalabkiisi.\nMuraadka Daahir wuxuu yahay inuu wakhti helo, si ay reerkiisu u bartaan Raxmo, iyadana wuu ogyahay in ay reerka iska gadi karto.\nWaxaa kale uu rabaa, in asaga iyo Baariis ay howshaas ku kaalmeeyaan Raxmo, qorshahaasna uu la socodsiiyo labadooda.\nMarkuu qolka Raxmo ugu yimid, ayaa xanuun narada ah qateen, reerkiisu weli kama war qabaan dhaawiciisa, asagoo dareemaayo ayuu is giijinaayay, laakiin waxaa ku soo baxay daalki.\nRaxmo ayuu ku yiri: “waxaan soo illoobay in aan daawadi nabarada soo qaato” intay ilka caddeeysay ayay ku tiri: “taas waa shaqadeyda, aniga ayaana noo soo qaaday” markaa ayay furtay bac ay wadatay oo ay ku soo ridatay dhar ay beddeshaan kuwa ay sitaan iyo bacdi daawada.\nDaahir ayaa yiri: “Raxmo weligeey kuma gaaraayo, waxaan kaa codsanaa in aad iigu sabarto khaladaadka aan kaa gelaayo, oo aad u qaadanin in aan kas u sameeynaayo” Raxmo shaqadeeda ayay iska sii wadatay, waxayna billoowday inay nabarada faashadi hore ka furto.\nDaahir ayaa mar kale yiri: “Raxmo, waxaan ka xumahay shuruuda aan guriga kugu soo geliyay, sababta oo ah ma aheyn in aan raali ka noqdo in aan kala fogaano, balse waxay aheyd in aan hooyadeey u sheego, in aan aniga iyo adiga aan nahay geed iyo xididkii iyo in aan kala maarmin”.\nDaahir oo fiirinaaya indhaha Raxmo oo nabarada daaweeyntooda ku mashquulsan, ayaa gacantiisa kale ku soo qabtay garkeeda, indhaheedana ku soo jeediyay indhihiisa inay arkaan u baahan, Raxmo ayaa tiri: “hee aboow” Daahir ayaa yiri: “xagee iga aaday?” Raxmo ayaa tiri: “inteen kaa aadaa oo aan kaa aadi karaa, naftaan ii ogolaaneyn in aan meel kale kaa aadee”.\nDaahir ayaa ku yiri: “anigaba sidoo kale ayaan ahay, laakiin waxaan ka waday, hadalkeeyga lama socon miyaa?” Raxmo ayaa tiri: “waan la socday, laakiin waxaan haayay shaqo iiga muhiimsan, ee ii ogoloow in aan dhammeeyo”.\nMarkaa jilibka ayaa u harsanaa, markay dhammeeysay Daahir oo eegaayo, ayadana ay eegmadiisa ku raaxeeysaneeyso, ayay ku tiri: “mar walba hooyadeey waxaan u sheegi jiray, sida ay rabto inay wax walba noqonaayaan, adigana sidaa oo kale ayaad sameeysay oo kuma khaldanid, waxa kaliya oo nalooga baahan yahay ayaa ah, sidi aan ku xallin laheyn, xalkeedana aniga ayuu markaan isaaran yahay, adigana waxaa ku saaran, in aad aamuska igu taageerto, sida aan anigaba kuugu taageeray”.\nDaahir intuu qoslay ayuu yiri: “aniga guriga oo lagaa saaraayo, ma aamusnaan karo” Raxmo ayaa tiri: “imisaa gurigeena lagaa soo saaray? midda kale guri layska saaray miyaa aniga iyo adiga na kala fogeyn kara?” Daahir ayaa yiri: “xariga aan iskula xiranahay, wax goyn kara ma jiro, ilaa uu Rabbi naga kala oofsado, laakiin dadku waxay awoodaan inay maalmo nakala fogeeyaan, middaa ayaana dhib noogu filan”.\nRaxmo ayaa gacanteeda midig u taagtay Daahir, markuu qasaday, ayay ku tiri: “ballan ayaan kaa qaadaa in aan hooyadaa ka dhigto hooyadeey oo kale, aabahaana waa aabaha noo nool labadeena” Daahir ayaa ku yiri: “hooyo waxay iga soo ogolaatay inay sitimaan na siiso, seddex maalmood oo gurigaan ah iyo inta kale oo gurigeena ah, aniga iyo Baariisna waan kaa kaalmeeyneeynaa, sida aad hooyo u kasban laheyd”.\nSubaxdi ugu horeysay Raxmo waxay kala baratay guriga, Daahirna wuxuu reerka u sheegay inuu mootadi iibiyay, maalintaana wuxuu aaday shaqadiisi, Baariisna wuxuu uga tegay inay Raxmo kaalmeeyso.\nInkastoo ay howl badan guriga ka qabatay, haddana hooyo Barni iyo Raxmo wax aan indhaha aheyn iskama fiirin, xataa salaanta kama qaadin markay Raxmo tiri: “hooyo subax wanaagsan” intay kor iyo hoos ka fiirisay, ayay hore uga sii socotay.\nMaalinti labaadna wax isbeddel ah ma jirin, inkastoo ay Baariis ku dadaashay inay hooyadeed u ammaanto Raxmo, laakiin dheg jalaq waa u siin weyday.\nMaalinti seddexaad waxay hooyo Barni iyo Baarliin iska aadeen islaamo qaraabada ah, duhurki ayaa telefoon guriga loo soo diray, Baariis oo ka qabatay ayaa loo sheegay inay hooyadeed iyo walaasheed shil baabuur galeen, hooyadeedna ay roon tahay, balse walaasheed lagu qaaday ambalaas.\nWaxay tagsi ku aadeen cisbitaal digfeer oo reerka loo qaaday, waxayna u tageen, hooyo Barni oo aan dhib gaarin, balse la ooyneeysa dhaawaca soo gaaray Baarliin oo saalada qaliinka saarneyd.\nHooyo Barni ayaa tiri: “Baarliin aad ayay u dhiig baxday, dhiigi ka baxaayayna waa la joojiyay, laakiin waxaa loo waayay dhiig lagu shubo, haddii aan deg deg loogu helina, rajadeeda way xun tahay”.\nDaahir ayaa asagana yimid cisbitaalka, waxaana seddexdooda laga qaaday baaris nuuca dhiigooda, waxaa isku nuuc noqday Raxmo iyo Baarliin oo wada ahaa nuuca AB.\nRaxmo ayaa lala orday, waxaana laga shubay 500 cc oo dhiig ah, midkaas ayay Baarliin indhaha ku soo kala qaaday, Raxmana waxay qolka ka soo baxday ayadoo wareereeyso, oo suuf gacanta ku haysato.\nMarkay u soo dhawaatay Daahir ayay dawakhday, garabka ayuu ka qabtay, Baariisna waxay u raadisay cabitaan lagu qabto.\nHooyo Barni oo qolka Baarliin ka soo baxday, ayaa aragtay Daahir oo dhabta ku haaya Raxmo oo dawaqsan, markay u timid ayay Baariis cibitaanki yoogada ahaa keentay, hooyo Barni ayaa intay ka qaaday afka ugu qabatay Raxmo, ayadoo ku leh: “hooyo, cabitaanka cab waad ku roonaaneeysaaye”.\nIsla markiiba Daahir ayaa guriga u qaaday hooyadiis iyo Raxmo, Baariisna waxay la sii joogtay Baarliin.\nGuriga markii ay tageen, wuxuu Daahir la yaabay hooyadiis oo Raxmo afka ugu gureeysa raashinka, waxaa loo soo geday cabitaan nooc walba leh Vimto, Yoogo, waxaa kale oo loo soo geday hilib ari, waloow baar la soo waayay.\nSaacado badan ayay hooyo Barni wax siineeysay Raxmo oo leh: “hooyo, waa dhergay ee bis iga dheh” hooyo Barnina waxay ku laheyd: “halkaan mar lee cun”.\nAlbaabka ayaa xoog loo soo garaacay, hooyo Barni oo ka naxsan waxa la soo sheegi doono, ayay adeegtadi ka furtay hooyo Codweyn.\nReerku waxay wada joogeen barandada guriga, intay Codweyn soo gashay, ayadoo labada simood haysata ayay tiri: “saacadi fasaxa aad soo qaadateen, saacadeedi ayaa la joogaa, maxaad gurigaan ka dhex sameeyneeysaan?” hooyo Barni ayaa tiri: “xaajiyo, horta soo fadhiiso, waxa jira aan kuu sheegnee”.\nCodweyn ayaa tiri: “wax sheegid uma imaan, ee Raxmo ihor kac, ninkaan haddii uu rabo reerkiisa hala joogee” hooyo Barni ayaa tiri: “horta sheeydaanka iska naar, waxaa jira in aan galnay shil baabuur, oo ay gabadheeydi Baarliin ku dhaawacan tahay” hooyo Barni oo hadalka sii wado, ayay Codweyn tiri: “sheeydaan adiga ayoow ku haayaahe iska naar, midda kale maxaa iga galay shil ay gabadhaadu gashay, macaadallaahi Daahir shilka mootada ku galay, ayaan ka nixi waayay” ka dib intay Raxmo ku jeesatay ayay tiri: “Raxmo fadhiga ka kac oo warkeeyga maqal, mise adigana waa kaa tagaa?”.\nLa soco. ……..24aad.


Taariikh: laacibkii Horseed iyo qaranka Soomaaliya Maxamuud Killer | Radio Himilo\nHome / Cayaaro / Taariikh: laacibkii Horseed iyo qaranka Soomaaliya Maxamuud Killer\nHimilo FM – Maxamuud Cali Xasan oo ku magac dheer Killer waxa uu ku dhashay magaalada Cadan ee dalka Yeman sannadkii 1955-kii, Killer ayaa waxbarashada ka gaaray illaa heerka dugsiga sare isaga oo wax ku bartay magaalada Cadan ee dalka Yeman sanaddii 1967-dii, kaddib waxa uu u soo wareegay Muqdisho sannadkii 1968-kii.\nMaxamuud waxa uu kubadda cagta kusoo galay heer carruurnimo sida ciyaaraha bacaadka ee xaafadaha lagu ciyaaro isaga oo ka qeyb galay tartamo loo qabtay ardayda heerarka kala duwan ee iskuulada wax ka barta dalka Yeman.\nSannadkii 1968-kii ayuu kusoo biiray kubadda cagta Soomaaliya isaga oo markaasi ka yimid dalka Yeman, wuxuuna kamid noqday kooxda Booliska oo markii danbe loo bixiyay Fc Horseed.\nDhammaadkii 1968-kii ayuu kamid noqday xulka qaranka Soomaaliya, wuxuuna xiddigan kulankiisii ugu horreeyay kusoo ciyaaray Kenya, waxaana xilligaasi macallin u ahaa tababare Cumar Canjeeste. Killer waxa uu ahaa laacib ku wanaagsan booska khadka dhexe oo uu kusoo baxay ciyaaryahan cajiib ah oo ay dadweynuhu jecleysteen, waxaana lagu tiriyaa xiddigaha naadirka ah ee soo maray kubadda cagta Soomaaliya ee ka ciyaaray booska dhexe.\nCiyaarihii ugu xumaa ee uu la kulmay Killer waxaa qeyb ka ah kulan ay dalka Masar kula ciyaareen naadiga Ismaaciiliya ee ka dhisan Masar isaga oo kulankaasi markiisii ugu horreysay garoonka laga saaray, waxaana ciyaartaasi looga adkaaday 4-0 sannadkii 1975-76-kii.\nMaxamuud intii uu xulka qaranka Soomaaliya ka tirsanaa waxa uu kasoo ciyaaray dhowr dal sida Russia, Kuweyd, Masar, Yeman, Zambia, Liibiya, Ciraaq iyo dalalka kale ee Bariga qaaradda Afrika oo uu kasoo ciyaaray kulamo badan. Killer ayaa xulka qaranka Soomaaliya ka fariistay sannadkii 1979-kii, halka kooxda Horseed uu gabagabeeyay 1981/82-kii.\nKahor dowladdii Kacaanka waxa uu kasoo shaqeeyay xarunta socdaalka iyo jinsiyadaha oo markaasi hoos imaan jirtay booliiska, waxa uu sidoo kale tababar waxbarasho oo taraafik ah u tagay dalka Masar kahor intii aysan dhicin dowladdii dhexe ee dalka waxa uu ahaa shaqaale katirsan ciidanka taraafikada.\nPrevious: Real Madrid oo Raphael Varane aan ku iibin doonin qiimo ka yar 500 Milyan\nNext: Shirkadda Isgaarsiinta Somtel oo soo kordhisay 5 adeeg oo cusub!


Xiliga uu dib ugu soo laaban doono De Bruyne tababarka kooxda Manchester City oo lasii ogaaday – Gool FM\n(Manchester) 15 Nof 2018. Wargeyska “Metro” ee dalka England ayaa wuxuu shaaca ka qaaday xiliga uu dib ugu soo laabanayo laacibka reer Belgiam ee Kevin De Bruyne tababarka kooxda Manchester City.\nKooxda Manchester City ayaa haatan ku hogaamineysa horyaalka Premier League 32 dhibcood, waxayna 2 dhibcood ka sareeyaan Liverpool oo booska kaalinta 2-aad ku jirta iyo 4 dhibcood ay ka sareyso Chelsea oo iyadana kaalinta 3-aad ku jirta.\nWargeyska ayaa sheegay in laacibka reer Belgiam ee Kevin De Bruyne u u dib ugu soo laaban doono tababarka kooxda Manchester City isbuuca soo aadan.\nSidoo kale wararka ayaa waxay intaas ku darayaan in Kevin De Bruyne uu ku soo bilaaban doono kusriga keydka kulanka West Ham ee ka tirsan kulamada 13-aad horyaalka Premier League ee xili ciyaareedkan.\nMuxuu ka yiri C/laahi Shiikh Nuur xilka cusub ee maanta loo doortay


Nolosha Cusub :: Kitaabka Quduuska Ah :: Axdigii Hore :: Waxyiga :: Hoosheeca\nKitaabka Quduuska Ah > Axdigii Hore > Waxyiga > Hoosheeca\nSi aad u hesho cutubka aad rabtid, fadlan riix lambarka liiska: 1 2 3 4 5 6 7 8 9 10 11 12 13 14\n1 Kanu waa Eraygii Rabbiga oo u yimid Hoosheeca ina Be'eeri wakhtigii dalka Yahuudah ay boqorrada ku ahaayeen Cusiyaah, iyo Yootam, iyo Aaxaas, iyo Xisqiyaah, iyo wakhtigii dalka Israa'iil uu boqorka ku ahaa Yaaraabcaam ina Yoo'aash.\nNaagtii Iyo Carruurtii Hoosheeca\n2 Rabbigu markuu Hoosheeca markii ugu horraysay la hadlay, wuxuu Rabbigu Hoosheeca ku yidhi, Tag, oo waxaad guursataa naag dhillo ah oo waxaad yeelataa carruur dhillo dhashay, waayo, dadka dalku Rabbigay ka fogaadaan sida naagu ninkeeda uga sinaysata.\n3 Sidaas daraaddeed wuu tegey oo wuxuu guursaday Gomer oo ahayd ina Diblaayim, oo iyana way uuraysatay, oo wiil bay isagii u dhashay.\n4 Markaasaa Rabbigu isagii ku yidhi, Magiciisa waxaad u bixisaa Yesreceel, waayo, in yar dabadeed waxaan dhiiggii Yesreceel ka aar gudi doonaa reerka Yeehuu, oo boqortooyada dadka Israa'iilna waan joojin doonaa.\n5 Oo maalintaas ayaan qaansada dadka Israa'iil ku jebin doona dooxada Yesreceel.\n6 Oo haddana mar kalay uuraysatay oo gabadh bay dhashay. Markaasaa Rabbigu wuxuu isagii ku yidhi, Waxaad magaceeda u bixisaa Lo-Ruxaamaah, waayo, anigu mar dambe dadka Israa'iil u naxariisan maayo, oo sinaba u saamixi maayo.\n7 Laakiinse waxaan u naxariisan doonaa dadka Yahuudah, oo waxaan iyaga ku badbaadin doonaa Rabbiga Ilaahooda ah, oo kuma badbaadin doono qaanso, ama seef, ama dagaal, ama fardo iyo fardooley toona.\n8 Oo haddana markii ay Lo-Ruxaamaah naaskii ka gudhisay ayay uuraysatay, oo waxay dhashay wiil.\n9 Markaasaa Rabbigu isagii ku yidhi, Waxaad magiciisa u bixisaa Lo-Cammii, waayo, idinku dadkayga ma ahidin, oo aniguna Ilaahiin idiin ahaan maayo.\n10 Laakiinse tirada dadka Israa'iil waxay ahaan doontaa sida cammuudda badda oo kale, taasoo aan la qiyaasi karin, lana tirin karin, oo waxay noqon doontaa meeshii laga yidhi iyaga, Dadkayga ma ahidin, waxaa laga odhan doonaa, Idinku waxaad tihiin wiilashii Ilaaha nool.\n11 Oo dadka Yahuudah iyo dadka Israa'iilba waa laysu soo wada ururin doonaa, oo waxay dooran doonaan mid madax iyaga u ah, oo dalkana way ka bixi doonaan, waayo, maalinta Yesreceel maalin weyn bay ahaan doontaa.\n1 Waxaad wiilasha walaalihiinna ah ku tidhaahdaan, Cammii, gabdhaha walaalihiinna ahna waxaad ku tidhaahdaan, Ruxaamaah.\nCiqaabtii Iyo Soo Celintii Israa'iil\n2 Hooyadiin barya, ee barya, waayo, iyadu ma aha afadaydii, oo aniguna ma ahi ninkeedii. Oo wejigeeda ha ka fogayso dhillanimadeeda, oo sinadeedana ha ka fujiso naasaheeda dhexdooda,\n3 si aanan iyada u qaawin, oo aanan uga dhigin sidii maalintii ay dhalatay, oo aanan uga dhigin sidii meel cidla ah, oo aanan uga dhigin sidii dhul engegan, oo aanan harraad ugu dilin.\n4 Haah, oo carruurteeda uma aan naxariisan doono, waayo, waa dhillo carruurteed.\n5 Waayo, hooyadood waa dhillowday, oo tii iyaga uuraysatay waxay samaysay wax ceeb weyn ah, waayo, waxay tidhi, Anigu waan daba gelayaa kuwa i caashaqa ee i siiya kibistayda iyo biyahayga, iyo suufkayga, iyo waxayga linenka ah, iyo saliiddayda, iyo cabniinkayga.\n6 Haddaba bal eeg, anigu jidkaaga waxaan ku awdi doonaa qodxan, oo deyr baan iyada hor dhigi doonaa, si ayan dhabbaheedii u helin.\n7 Oo iyana waxay daba geli doontaa kuwa iyada caashaqi jiray, laakiinse ma ay gaadhi doonto. Way doondooni doontaa, laakiinse innaba ma ay heli doonto. Kolkaasay odhan doontaa, Waxaan ku noqon doonaa ninkaygii hore, waayo, markaasaa iiga roonayd siday haatan tahay.\n8 Waayo, iyadu ma ay ogayn inaan anigu siiyey hadhuudhka, iyo khamriga, iyo saliidda, iyo inaan iyada ku badiyey lacag iyo dahab ay iyagu Bacal ugu isticmaali jireen.\n9 Haddaba sidaas daraaddeed anigu hadhuudhkayga wakhtigiisa waan ceshan doonaa, oo khamrigaygana xilligiisa waan ceshan doonaa, oo suufkayga iyo waxayga linenka ah ee cawradeeda dedi lahaana waan ka qaadi doonaa.\n10 Oo haatan waxaan soo bandhigi doonaa ceebteeda iyadoo ay u jeedaan kuwa iyada caashaqi jiray, oo ninna iyada kama samatabbixin doono gacantayda.\n11 Oo weliba farxaddeeda oo dhanna waan wada joojin doonaa, tan ciidaheeda, iyo bilaheeda cusub, iyo sabtiyadeeda, iyo shirarkeedaba.\n12 Oo waxaan baabbi'in doonaa geedaheedii canabka ahaa iyo dhirteedii berdaha ahayd oo ay iyadu tidhi, Kuwanu waa kiradaydii ay kuwii i caashaqi jiray i siiyeen. Oo waxaan iyaga ka dhigi doonaa duud, waxaana daaqi doona xayawaanka duurka.\n13 Rabbigu wuxuu leeyahay, Waxaan iyada u taqsiiri doonaa maalmihii ay fooxa Bacaliim u shidday, oo ay isku sharraxday hilqadaheedii iyo dahabkeedii, oo ay daba gashay kuwii iyada caashaqi jiray, anigase ay i illowday.\n14 Haddaba bal eeg, qalbigeedaan soo jiidi doonaa, oo cidladaan iyada keeni doonaa, oo si qabow baan ula hadli doonaa.\n15 Oo waxaan iyada halkaas ka siin doonaa beeraheedii canabka ahaa, oo dooxada Caakoorna waxaan uga dhigi doonaa albaab rajo, oo iyana halkaasay ku jawaabi doontaa, sidii waagii ay dhallintayarayd oo kale, iyo sidii maalintii ay dalkii Masar ka soo baxday.\n16 Oo waxay maalintaas noqon doontaa inaad iigu yeedhid, Ninkaygiiyow, oo aadan mar dambe iigu yeedhin, Bacalkaygiiyow, ayaa Rabbigu leeyahay.\n17 Waayo, afkeeda waan ka fogayn doonaa magacyada Bacaliimta, iyana mar dambe magacooda lama soo qaadi doono.\n18 Oo maalintaas waxaan iyaga aawadood axdi ula dhigi doonaa xayawaanka duurka, iyo haadda samada, iyo waxa dhulka gurguurtaba, oo dalka dhexdiisa waan ka baabbi'in doonaa qaansada iyo seefta iyo dagaalkaba, oo waxaan ka dhigi doonaa inay si ammaan ah u jiifsadaan.\n19 Oo waan ku guursan doonaa inaad weligaaba tayda ahaatid. Haah, oo waxaan kugu guursan doonaa xaqnimo, iyo caddaalad, iyo raxmad, iyo naxariis.\n20 Oo xataa waxaan kugu guursan doonaa daacadnimo, oo adna Rabbigaad ogaan doontaa.\n21 Oo waxay maalintaas noqon doontaa inaan jawaabo, ayaa Rabbigu leeyahay. Waxaan u jawaabi doonaa samooyinka, oo iyana waxay u jawaabi doonaan dhulka.\n22 Oo dhulkuna wuxuu u jawaabi doonaa hadhuudhka, iyo khamriga, iyo saliidda, oo iyaguna waxay u jawaabi doonaan Yesreceel.\n23 Oo anna dhulkaan iyada ku beeran doonaa, oo waan u naxariisan doonaa tii aan naxariista heli jirin, oo kuwo aan dadkayga ahaan jirin ayaan ku odhan doonaa, Idinku dadkaygaad tihiin, oo iyana waxay igu odhan doonaan, Adna waxaad tahay Ilaahayo.\nMaslaxaddii Hoosheeca Ee Afadiisa\n1 Markaasaa Rabbigu igu yidhi, Haddana tag, oo waxaad jeclaataa naag la caashaqo oo dhillo ah, sida Rabbigu u jecel yahay dadka Israa'iil in kastoo ay ilaahyo kale u jeestaan, oo ay jeclaadaan wax sabiib ah.\n2 Sidaas daraaddeed iyadaan ku soo iibsaday shan iyo toban xabbadood oo lacag ah, iyo xomeer iyo badh oo shaciir ah.\n3 Oo waxaan iyada ku idhi, Waa inaad wakhti dheer ii joogtaa, oo aadan dhilloobin, oo aadan innaba nin kale naagtiis noqon, oo aniguna sidaas oo kalaan kuu ahaan doonaa.\n4 Waayo, dadka Israa'iil wakhti dheer bay joogi doonaan boqorla'aan, iyo amiirla'aan, allabarila'aan, iyo tiirla'aan, eefodla'aan, iyo teraafiimla'aan.\n5 Oo markaas dabadeedna dadka Israa'iil way soo noqon doonaan, oo waxay doondooni doonaan Rabbiga Ilaahooda ah, iyo Daa'uud oo boqorkooda ah, oo ugu dambaysta ayay cabsi ula iman doonaan Rabbigooda iyo wanaaggiisa.\nAshtako Lid Ku Ah Israa'iil\n1 Dadka Israa'iilow, Rabbiga eraygiisa maqla, waayo, Rabbigu dacwad buu la leeyahay dadka dalka deggan, maxaa yeelay, dalka dhexdiisa laguma arko run, ama naxariis, ama aqoonta Ilaah toona.\n2 Innaba wax kale laguma arko dhaarasho been ah, iyo axdijebin, iyo dilid, iyo xadid, iyo sino mooyaane. Way soo fara baxsadaan, oo dhiiggelid baa dhiiggelid ku xigsata.\n3 Oo sidaas daraaddeed ayaa dalku u barooran doonaa, oo mid kastoo dhexdiisa degganuba waa macaluuli doonaa, oo xayawaanka duurka iyo haadda samada, iyo xataa kalluunka badduna way wada baabbi'i doonaan.\n4 Laakiinse ninna yuusan murmin, oo ninna yuusan mid kale canaanan, waayo, dadkaagu waa sida kuwa wadaadka la murma.\n5 Oo adna maalinnimo waad turunturoon doontaa, oo habeennimona nebigu waa kula turunturoon doonaa, oo anna hooyadaa waan baabbi'in doonaa.\n6 Dadkaygu waxay u baabba'aan aqoondarro daraaddeed. Aqoonta aad diidday aawadeed ayaan adiga kuu diidi doonaa, oo innaba wadaad ii ahaan maysid, maxaa yeelay, waxaad illowday sharcigii Ilaahaaga, oo aniguna waxaan illoobi doonaa carruurtaada.\n7 Sidii ay u tarmeen si le'eg ayay igu dembaabeen, haddaba sharaftoodii ayaan ceeb u beddeli doonaa.\n8 Iyagu waxay quutaan dembigii dadkayga, wayna jeclaystaan xumaantoodii.\n9 Oo waxay ahaan doontaa in wadaadku noqdo sida dadka oo kale, oo jidadkooda waan ciqaabi doonaa, oo falimahoodana waan ka abaalmarin doonaa.\n10 Wax bay cuni doonaan, kamana dhergi doonaan, way sinaysan doonaan, mana tarmi doonaan, maxaa yeelay, waxay ka tageen inay Rabbiga dhegaystaan.\n11 Sinada iyo khamriga iyo khamriga cusububa qalbigay la tagaan.\n12 Dadkaygu waxay talo weyddiistaan waxooda qoriga ah, oo ushooduna wax bay u sheegtaa, waayo, damaca sinada ayaa iyaga qalday, oo Ilaahoodii way ka tageen sida naag ninkeeda ka dhillowda.\n13 Waxay allabari ku bixiyaan buuraha dhaladooda, oo foox bay ku shidaan kuraha korkooda iyo geedaha alloon iyo libneh iyo eelaah la yidhaahdo hoostooda, maxaa yeelay, waxay leeyihiin hoos wanaagsan, haddaba gabdhihiinnu way dhilloobaan oo aroosadihiinnuna way sinaystaan.\n14 Anigu ma aan ciqaabi doono gabdhihiinna markay dhilloobaan amase aroosadihiinna markay sinaystaan, waayo, ragga qudhooduba waxay raacaan dhillooyin, oo waxay allabari la bixiyaan sharmuutooyin, oo dadkii aan wax garanaynna waa la wada afgembiyi doonaa.\n15 Dadka Israa'iilow, in kastoo aad dhillowdaan, yaan dadka Yahuudah isla dembigaas ku eedaysnaan, oo Gilgaal ha imanina, oo Beytaawen ha tegin, hana ku dhaaranina Rabbiga noloshiisa.\n16 Dadka Israa'iil waxay u madax adkaadeen sidii qaalin lo'aad oo madax adag. Haddaba Rabbigu miyuu iyaga u daajinayaa sidii neef baraar ah oo berrin bannaan jooga?\n17 Reer Efrayim wuxuu raacay sanamyo, haddaba iska daa.\n18 Cabniinkoodii waa dhanaanaaday. Had iyo goorba way sinaystaan. Taliyayaashooduna aad bay ceebta u jecel, yihiin.\n19 Dabayshu waxay iyaga ku soo duudduubtay baallaheedii, oo iyana allabaryadooda ayay u ceeboobi doonaan.\nXukunkii Ku Dhacay Israa'iil\n1 Wadaaddadow, tan maqla, oo dadka Israa'iilow, dhegaysta, oo reerka boqorkow, dhegta u dhiga, waayo, xukun baa idinku dhacaya, maxaa yeelay, waxaad ahaydeen dabin Misfaah ku yaal, iyo shabag Buur Taaboor ku kala fidsan.\n2 Oo caasiyiintii aad iyo aad bay layntii ugu dheeraadeen, aniguse kan dhammaantood canaanta baan ahay.\n3 Anigu waan aqaan reer Efrayim, dadka Israa'iilna igama qarsoona, waayo, haatan reer Efrayimow, waad sinaysateen, dadka Israa'iilna way nijaasoobeen.\n4 Falimahoodu u oggolaan maayaan inay Ilaahoodii ku soo noqdaan, waayo, damaca sinadu waa ku dhex jiraa, oo Rabbiga ma ay yaqaaniin.\n5 Waxaa dadka Israa'iil ku marag fura kibirkooda, haddaba dadka Israa'iil iyo reer Efrayimba waxay ku turunturoon doonaan xumaantooda, dadka Yahuudahna way la turunturoon doonaan iyaga.\n6 Waxay kaxayn doonaan adhyahooda iyo ishkinkooda iyagoo Rabbiga doondoonaya, laakiinse isaga ma ay heli doonaan, waayo, wuu ka noqday iyaga.\n7 Rabbiga khiyaano ayay kula macaamiloodeen, waayo, waxay dhaleen carruur garacyo ah, haddaba bil baa lagu baabbi'in doonaa iyaga iyo waxoodaba.\n8 War buunka Gibecaah ka afuufa, turumbadana Raamaah, oo Beytaawen ka dhawaaqa. Reer Benyaamiinow, waa laydin daba socdaa.\n9 Dalka reer Efrayim wuxuu ahaan doonaa meel cidlo ah maalinta canaanta. Waxaan qabiilooyinka reer binu Israa'iil dhexdooda ka ogeysiiyey waxa xaqiiqa ahaan u dhici doona.\n10 Amiirrada dalka Yahuudah waxay la mid yihiin kuwa durkiya calaamada soohdinta. Cadhadayda ayaan ugu dul shubi doonaa sida biyaha oo kale.\n11 Reer Efrayim waa la dulmay, oo xukun baa lagu burburiyey, waayo, raalli bay ku ahaayeen inay amarka daba socdaan.\n12 Haddaba sidaas daraaddeed reer Efrayim waxaan u ahay sida balanbaallista oo kale, oo dadka Yahuudahna waxaan u ahay sida waxa qudhmay oo kale.\n13 Reer Efrayim markuu arkay cudurkiisa, oo dadka Yahuudahna ay dhaawacooda arkeen, markaasaa reer Efrayim wuxuu tegey dalka Ashuur, oo wuxuu u cid dirsaday Boqor Yaareeb. Laakiinse isagu ma awoodo inuu ku bogsiiyo, oo dhaawacaaga kaa dawayn maayo.\n14 Waayo, waxaan reer Efrayim ku noqon doonaa sidii aar libaax oo kale, oo dadka Yahuudahna waxaan ku noqon doonaa sidii aaran libaax oo kale. Anigu qudhayda ayaa jeexjeexan doona oo bixi doona, waan la tegi doonaa, oo mid iga samatabbixiyaana ma jiri doono.\n15 Anigu waan tegi doonaa oo waxaan ku noqon doonaa meeshaydii, jeeray iyagu xumaantooda qirtaan oo ay i doondoonaan. Iyagoo cidhiidhi ku dhex jira ayay aad ii doondooni doonaan.\n1 Ina keena aan Rabbiga ku noqonnee, waayo, isagaa ina dillacshay, oo isagaa ina bogsiin doona, isagaa wax inagu dhuftay, oo isagaa nabraheenna inoo duubi doona.\n2 Laba maalmood dabadeed ayuu ina soo noolayn doonaa, oo maalinta saddexaadna wuu ina soo sara kicin doonaa, oo hortiisaynu ku noolaan doonnaa.\n3 Oo aynu ogaanno, oo aynu dadaalno inaan Rabbiga ogaanno. Soobixitinkiisa sida subaxda baa loo hubaa, oo wuxuu inoogu iman doonaa sida roobka, sida roobka dambe oo dhulka biyeeya.\n4 Reer Efrayimow, bal maxaan idinku sameeyaa? Dadka Yahuudahow, bal maxaan idinku sameeyaa? Waayo, wanaaggiinnu waa sida daruurta subaxnimo, iyo sida sayaxa aroor hore baabba'a.\n5 Sidaas daraaddeed waxaan iyaga ku gooyay gacantii nebiyada, oo waxaan ku laayay erayadii afkayga, oo xukummadayduna waa sidii iftiinka soo baxa.\n6 Waayo, waxaan doonayaa naxariis ee ma aha allabari, oo aqoonta Ilaahna waan ka jeclahay qurbaanno la gubo.\n7 Laakiinse iyagu sidii Aadan oo kale ayay axdigii ku xadgudbeen, oo halkaasay khiyaano iigula macaamiloodeen.\n8 Gilecaad waa magaalada kuwa xumaanta ka shaqeeya, oo dhiig baa wasakheeyey.\n9 Oo sidii guutooyin shufta ahu ay nin ugu gabbadaan ayaa guuto wadaaddo ahu dhiig ku daadisaa jidka u baxa Shekem, oo wasakhnimo bay sameeyeen.\n10 Dadka Israa'iil waxaan ku dhex arkay wax aad iyo aad u xun. Reer Efrayim waxaa laga dhex helay sino, dadka Israa'iilna way nijaasoobeen.\n11 Dadka Yahuudahow, markaan dadkayga maxaabiisnimada ka soo celiyo, beergoosasho laydiin amray baa idiin taal.\n1 Haddaba markii aan damco inaan dadka Israa'iil bogsiiyo ayaa waxaa la soo andhigaa xumaantii reer Efrayim, iyo sharnimadii dadka Samaariya, waayo, waxay sameeyaan wax been ah, oo tuuggiina guduhuu galaa, guutada shuftada ahuna dibadday wax ka dhacaan.\n2 Oo qalbiga kagama ay fikiraan inaan xumaantooda oo dhan xusuusto. Haatan waxaa iyagii dhinacyada ka hareereeyey falimahoodii, oo way i hor yaallaan.\n3 Waxay boqorka kaga farxiyaan xumaantooda, oo amiirradana beentooda.\n4 Dhammaantood waa dhillayo, oo waa sida foorno uu kibisdubuhu kululeeya oo dabka ololintiisa joojiyaa uun markuu cajiinka cajiimayo ilaa uu cajiinku khamiiro.\n5 Maalinta boqorkayaga amiirradu way isku bukaysiiyeen kulaylka khamriga, isagu wuxuu gacanta u taagay kuwo wax quudhsada.\n6 Waayo, iyagu waxay qalbigoodii u diyaariyeen sidii foorno oo kale intii ay wax u gabbanayeen, oo kibisdubahoodiina wuu hurdaa habeenkii oo dhan, oo aroortiina qalbigu waa u qaxmayaa sida dab ololaya oo kale.\n7 Iyagu dhammaantood waxay u kulul yihiin sida foorno oo kale, oo waxay baabbi'iyaan xaakinnadooda, oo boqorradii oo dhammuna waxay yihiin kuwa dhacay, oo dhexdooda lagama arko innaba mid i barya.\n8 Reer Efrayim dadyowguu isku dhex qasaa, reer Efrayim waa sida kibis aan la wada dubin.\n9 Shisheeyayaal ayaa xooggiisa dhammeeyey, oo isna maba oga. Xataa cirraa ka soo baxday, oo isna maba oga.\n10 Waxaa dadka Israa'iil ku marag fura kibirkooda, laakiinse iyagu uma ay soo noqon Rabbiga Ilaahooda ah, mana ay doondoonin isaga in kastoo ay waxyaalahaa oo dhan sameeyeen.\n11 Reer Efrayim waa sida qoolley doqon ah oo aan waxgarasho lahayn, waayo, iyagu waxay u yeedhaan Masar oo waxay tagaan dalka Ashuur.\n12 Markay tagaan waxaan ku kor fidin doonaa shabaggayga, oo iyagaan u soo dejin doonaa sida haadda samada, oo sidii ururkoodu maqlay ayaan iyaga u edbin doonaa.\n13 Iyagaa iska hoogay, waayo, way iga ambadeen! Halaag ha ku dhaco, waayo, way igu xadgudbeen! In kastoo aan iyaga soo furan lahaa haddana been bay iga sheegeen.\n14 Oo qalbigooda igama ay baryin, laakiinse sariirahooday ku kor ooyaan. Waxay u soo wada shiraan hadhuudh iyo khamri aawadood, oo anigana way igu caasiyoobaan.\n15 In kastoo aan wax baray oo aan gacmahooda xoogeeyey, ayay weliba shar ii fikiraan.\n16 Way soo noqdaan, laakiinse uma ay soo noqdaan kan sarreeya. Iyagu waa sida qaanso khiyaano badan oo kale. Amiirradooduna seef bay ku le'an doonaan cadhada carrabkooda daraaddeed. Tanu waxay dalka Masar ku noqon doontaa wax iyaga lagu quudhsado.\nIsraa'iil Oo Goosanaya Ufo\n1 Buunka afkaaga saar. Cadowgu sidii gorgor buu u imanayaa guriga Rabbiga, maxaa yeelay, dadku axdigaygay jebiyeen, oo sharcigaygiina way ku xadgudbeen.\n2 Way ii qayshan doonaan, iyagoo leh, Ilaahayow, annagoo dadka Israa'iil ahu waannu ku naqaan.\n3 Dadka Israa'iil way iska xooreen wixii wanaagsanaa, oo iyaga cadowgu waa eryan doonaa.\n4 Boqorray boqradeen, laakiinse iyagu ma aha kuwa aan amray, waxayna doorteen amiirro laakiinse anigu ma aan aqoonsan. Lacagtoodii iyo dahabkoodiiba ayay sanamyo ka samaysteen, oo sidaas darteed ayaa loo baabbi'in doonaa.\n5 Samaariyey, weyshaadii wuu diiday isagoo leh, Cadhadaydii aad bay ugu kululaatay iyaga. Ilaa goormayan karayn inay daahir noqdaan?\n6 Waayo, xataa dadka Israa'iil ayaa kanu ka yimid, oo nin saanac ahu baa sameeyey, oo Ilaah ma aha. Hubaal weysha Samaariya waa la burburin doonaa.\n7 Waayo, waxay beertaan dabaysha, oo dabaysha cirwareenta ah ayay soo goosan doonaan. Hadhuudh taagan ma leh, baalkuna midho ma dhali doono, oo hadduu dhalona, shisheeyaa cuni doona.\n8 Dadka Israa'iil waa la liqay, oo haatan waxay quruumaha u dhex joogaan sidii weel aan la doonayn.\n9 Waayo, iyagu waxay u keceen dalka Ashuur, oo waa sidii dameer banjoog ah oo keligiis jooga. Reer Efrayim waxay soo kiraysteen kuwa caashaqa.\n10 In kastoo ay quruumaha dhexdooda dad ka soo kiraystaan, haatan waan soo ururin doonaa iyaga, oo waxay bilaabayaan inay la yaraadaan sabab ka kacday culaabtii uu boqorkii amiirradu iyaga saaray.\n11 Reer Efrayim waxay badiyeen meelo allabari, wayna ku dembaabeen, oo sidaas daraaddeed meelaha allabarigu waxay iyaga u noqdeen wax iyaga dembaajiya.\n12 In kastoo aan iyaga u qoraa kumanyaalka amar ee sharcigayga, haddana waxaa lagu tiriyaa sida wax qalaad oo kale.\n13 Oo weliba allabaryadii qurbaannadayda ahaana waxay ku allabaryaan hilib, wayna iska cunaan, laakiinse Rabbigu iyaga ma aqbalo. Haatan wuu soo xusuusan doonaa xumaantoodii, oo dembiyadoodiina wuu ciqaabi doonaa, oo Masar bay ku noqon doonaan.\n14 Waayo, dadka Israa'iil Abuurahoodii way illoobeen, oo waxay dhisteen daaro waaweyn, dadka Yahuudahna magaalooyin deyr leh aad bay u badsadeen, laakiinse anigu magaalooyinkooda ayaan dab ku soo dul dayn doonaa, oo wuxuu wada gubi doonaa daarahooda waaweyn oo dhan.\n1 Dadka Israa'iilow, farxad ha ku rayraynina sida dadyowga, waayo, waxaad ka tagteen Ilaahiinnii sida naag ninkeeda ka dhillowday, oo waxaad aad u jeclaateen inaad caashaq lacag ku kiraysataan goob kasta oo hadhuudh.\n2 Goobta hadhuudhka lagu tumo iyo macsarada khamriguba iyaga ma ay quudin doonaan, oo khamriga cusubuna wuu gabi doonaa.\n3 Iyagu ma ay degganaan doonaan Rabbiga dalkiisa, laakiinse reer Efrayim Masar bay ku noqon doonaan, oo cunto wasakh ah ayay ku dhex cuni doonaan dalka Ashuur.\n4 Iyagu Rabbiga uma ay shubi doonaan qurbaanno khamri ah, oo isagana kama ay farxin doonaan. Allabaryadoodu waxay iyaga ula mid noqon doonaan sida cuntada kuwa baroorta. In alla intii wax ka cuntaana way wada nijaasoobi doonaan, waayo, cuntadoodu waxay ahaan doontaa mid ay nafsadoodu u hamuunta, oo sooma ay geli doonto guriga Rabbiga.\n5 Bal maxaad samayn doontaan maalinta shirka weyn, iyo maalinta iidda Rabbigaba?\n6 Waayo, bal eeg, iyagu waxay ka tageen halligaad, laakiinse Masar baa iyaga soo urursan doonta, oo waxaa iyaga aasi doonta magaalada Mof. Waxyaalahooda wacan oo lacagta ahna waxaa qaadan doona maraboob, oo teendhooyinkoodana waxaa ka soo dhex bixi doonta qodxan.\n7 Maalmihii ciqaabiddu waa yimaadeen, oo maalmihii abaalmarintu waa yimaadeen. Dadka Israa'iilna way ogaan doonaan. Nebigu waa nacas, ninkii ruuxa lahuna waa waalan yahay, waana xumaantaada badatay aawadeed, iyo cadownimada badatay aawadeed.\n8 Reer Efrayim wuxuu ahaa waardiye Ilaahay la jira, laakiinse nebigii jidadkiisa oo dhan waxaa loo dhigay dabinkii shimbirrodabadka, oo gurigii Ilaahiisna cadownimo baa ku jirta.\n9 Iyagu aad bay isu kharribeen sidii wakhtigii Gibecaah. Isagaa soo xusuusan doona xumaantooda oo wuxuu soo ciqaabi doonaa dembiyadooda.\n10 Waxaan gartay in dadka Israa'iil ay la mid ahaayeen canab cidlada ku dhex yaal, oo waxaan arkay in awowayaashiin ahaayeen sidii berdaha xilliga hore bislaada, laakiinse iyagu waxay yimaadeen Bacal Fecoor, oo waxay gooni isugu sooceen waxaas ceebta miidhan ah, oo waxay u karaahiyoobeen sidii wixii ay jeclaayeen oo kale.\n11 Oo weliba reer Efrayimna sharaftoodu waxay u haadi doontaa sidii shimbir oo kale, oo innaba dhalasho, iyo uuraysi, iyo wallacid ma jiri doonaan.\n12 In kastoo ay carruurtooda koriyaan haddana waan gablamin doonaa si aan ninna u hadhin aawadeed, oo weliba iyagaa iska hoogay markii aan ka tago!\n13 Sidii aan Turos u arkay ayaa reer Efrayim meel wacan lagu beeray, laakiinse reer Efrayim wuxuu carruurtiisa u soo bixin doonaa kan wax laaya.\n14 Rabbiyow, iyaga wax sii. Maxaad siin doontaa iyaga? Waxaad siisaa maxal dhiciya iyo naaso gudhay.\n15 Xumaantoodii oo dhammu waxay ku jirtaa Gilgaal, waayo, iyaga halkaas baan ku necbaaday. Haddaba xumaanta falimahooda aawadeed ayaan iyaga uga eryi doonaa gurigayga. Mar dambe ma aan jeclaan doono, waayo, amiirradooda oo dhammu waa caasiyiin.\n16 Reer Efrayim wax baa lagu dhuftay, xididkoodiina waa qallalay, oo innaba midho ma ay dhali doonaan! Oo xataa in kastoo ay wax dhalaan, haddana waan wada layn doonaa midhaha ay jecel yihiin oo maxalkooda.\n17 Ilaahay waa xoori doonaa, maxaa yeelay, codkiisii ma ay dhegaysan, oo waxay quruumaha dhexdooda ku ahaan doonaan kuwa warwareega.\n1 Dadka Israa'iil waa geed canab ah oo barwaaqaysan, kaasoo midhihiisa soo bixiya, oo sida midhihiisu u bateen ayuu meelihiisa allabariga u badiyey, oo sida dalkiisu u barwaaqaysan yahay ayay u samaysteen tiirar qurqurxoon.\n2 Qalbigoodu waa kala qaybsan yahay, oo haatan waxaa lagu heli doonaa gardarro. Meelahooda allabariga ayuu wax ku dhufan doonaa, oo tiirarkoodana wuu wada kharribi doonaa.\n3 Sida xaqiiqada ah hadda waxay odhan doonaan, Annagu boqor ma lihin, waayo, Rabbiga kama cabsanno, haddaba bal maxaa boqor noo taraya?\n4 Waxay ku hadlaan erayo aan waxba ahayn, iyagoo si been ah ugu dhaaranaya markay axdiyo gelayaan. Sidaas daraaddeed xukunku wuxuu u soo bixi doonaa sidii dacarmariid ka soo baxa beerta jeexjeexeeda.\n5 Dadka dalka Samaariya degganu aad bay u cabsan doonaan sanamyada weylaha ah ee Beytaawen aawadood, waayo, dadkiisa iyo weliba wadaaddadii ku rayrayn jiray way u barooran doonaan sanamka, waana sharaftiisii aawadeed, maxaa yeelay, way ka tagtay.\n6 Oo weliba sanamkii waxaa loo qaadi doonaa dalka Ashuur inuu Boqor Yaareeb gabbaro u noqdo aawadeed. Reer Efrayim wuxuu heli doonaa ceeb, oo dadka Israa'iilna waxay ka ceeboobi doonaan taladooda.\n7 Oo weliba Samaariyana boqorkeedii wuxuu u baabba'ay sida xumbada biyaha dul sabbayso.\n8 Oo weliba meelaha sare ee Aawen ku yaal oo dembiga dadka Israa'iil ahna waa la wada dumin doonaa. Meelahooda allabarigana waxaa ka soo kor bixi doona qodxan iyo yamaarug. Waxay buuraha ku odhan doonaan, War na qariya. Oo gumburahana waxay ku odhan doonaan, Nagu soo dhaca.\n9 Dadka Israa'iilow, tan iyo wakhtigii Gibecaah waad dembaabayseen. Halkaasay istaagaan si aan dagaalkii lala dagaallamay carruurta dembigu Gibecaah u gaadhin.\n10 Markaan damco ayaan iyaga edbin doonaa, oo dadyowga ayaa isugu soo wada ururi doona iyaga, markii loo xidho labadoodii xadgudub aawadood.\n11 Oo reer Efrayim waa sidii qaalin lo'aad oo la tababbaray, taasoo jecel inay hadhuudhka ku tumato, laakiinse anigu waan u tudhay surkeedii qurxoonaa. Reer Efrayim waxaan korkooda saari doonaa mid iyaga fuula. Dadka Yahuudah dhulkay jeexi doonaan, reer Yacquubna waxay burburin doonaan ciidda qallalan.\n12 Nafsaddiinna xaqnimo wax ugu beerta, oo si naxariista waafaqsan wax u goosta, oo jabsada dhulkiinna jeexan, waayo, waa wakhti ku habboon in Rabbiga la doondoona, ilaa uu yimaado oo uu xaqnimo idinku soo dejiyo.\n13 Waxaad falateen sharnimo, waxaad soo goosateen xumaan, oo waxaad cunteen midhihii beenta, waayo, waxaad isku hallayseen jidkiinna iyo raggiinna tirada iyo xoogga badan.\n14 Haddaba sidaas daraaddeed buuq baa dadkiinna ka dhex kici doona, oo qalcadihiinna oo dhanna waxaa loo wada baabbi'in doonaa sidii Shalman Beytarbeel maalintii dagaalka u baabbi'iyey oo kale. Hooyada iyo carruurteediiba ayaa dhulka lagu tuuray.\n15 Sidaas oo kalaa Beytel laydinkaga samayn doonaa, waana sharnimadiinna weyn daraaddeed. Markii waagu beryo ayaa boqorka dalka Israa'iil dhammaantiis la baabbi'in doonaa.\nJacaylkii Ilaah Ee Israa'iil\n1 Markii Israa'iil ilmo yar ahaa waan jeclaan jiray, oo wiilkaygii Israa'iil waxaan uga yeedhay dalka Masar.\n2 Sidii loogu yeedhay ayay iyagii uga fogaadeen. Waxay allabari u bixiyeen Bacaliim, oo foox bay u shideen sanamyo xardhan.\n3 Oo weliba reer Efrayim waan socod baray, oo gacmahaygaan ku xambaaray, laakiinse iyagu ma ay ogayn inaan bogsiiyey iyaga.\n4 Waxaan iyaga ku soo jiiday dad xadhkihiis iyo jacayl xidhmihiis, oo waxaan u ahaa sidii kuwa daamankooda harqoodka ka dejiya, oo waxaan hortooda dhigay cunto.\n5 Iyagu kuma noqon doonaan dalkii Masar, laakiinse waxaa boqor u noqon doona kii reer Ashuur, maxaa yeelay, iyagu way diideen inay noqdaan.\n6 Oo seef baa waxay ku dhici doontaa magaalooyinkooda, oo waxay baabbi'in doontaa qataarradooda, oo way wada dhammayn doontaa iyaga, waana taladooda daraaddeed.\n7 Dadkaygii waxay ku tashadeen inay dib iga noqdaan. In kastoo iyaga loogu yeedhay Kan ugu sarreeya, innaba midnaba isaga ma sarraysiin doono.\n8 Reer Efrayimow, sidee baan idiin sii dayn karaa? Dadka Israa'iilow, sidee baan idiin gacangelin karaa? Sidee baan idiinka dhigi karaa sidii Admaah? Oo sidee baan idiinka dhigi karaa sidii Seboyim? Qalbigaygii wuu igu dhex rogmadaa oo naxariis buu la dhaqaaqaa.\n9 Anigu soo dayn maayo kulaylka cadhadayda, oo u soo noqon maayo inaan reer Efrayim baabbi'iyo, waayo, waxaan ahay Ilaah, oo qof aadmi ah ma ihi. Anigu dhexdiinna waxaan ku ahay Kan Quduuska ah, oo magaalada cadho la geli maayo.\n10 Iyagu waxay daba geli doonaan Rabbiga oo sidii libaax buu u ciyi doonaa, Markuu ciyo ilmihiisu xagga galbeed bay ka iman doonaan iyagoo gariiraya.\n11 Waxay iyagoo gariiraya u iman doonaan sidii shimbir Masar ka soo baxday, iyo sidii qoolley ka soo baxday dalka Ashuur, oo anigu waxaan iyaga ka dhigi doonaa inay guryahooda iska degganaadaan, ayaa Rabbigu leeyahay.\nDembigii Reer Binu Israa'iil\n12 Reer Efrayim waxay igu hareereeyaan been oo waxaa dadka Israa'iil igu hareereeyaan khiyaano, laakiinse dadka Yahuudah weli Ilaah bay wax la xukumaan, oo Kan Quduuska ah ayay daacad u yihiin.\n1 Reer Efrayim waxay quutaan dabayl oo waxay daba galaan dabaysha bari. Had iyo goorba been iyo baabba' bay badiyaan, oo waxay axdi la dhigtaan dadka dalka Ashuur, saliidna Masar bay u qaadaan.\n2 Oo weliba Rabbigu dacwad buu la leeyahay dadka Yahuudah, oo wuxuu reer Yacquub u ciqaabi doonaa si waafaqsan jidadkooda, oo wuxuu u abaalmarin doonaa si waafaqsan falimahooda.\n3 Yacquub markuu uurka ku jiray walaalkiis buu cedhibta ku dhegay, oo markuu nin noqdayna Ilaah buu la dagaallamay.\n4 Haah, oo wuxuu la dagaallamay malaa'igtii, wuuna ka adkaaday, wuuna ooyay oo baryay. Wuxuu isagii ka helay Beytel, oo halkaasuu nagula hadlay.\n5 Rabbigu waa Ilaaha ciidammada. Rabbigu waa magiciisa lagu xusuusto.\n6 Haddaba sidaas daraaddeed Ilaahaaga u soo jeeso, oo naxariista iyo garsooridda xaji, oo had iyo goorna Ilaahaaga sug.\n7 Dadkaygu waa baayacmushtari, oo waxaa gacanta ugu jira kafadihii khiyaanada, waxay jecel yihiin inay wax dulmaan.\n8 Oo reer Efrayim wuxuu yidhi, Sida xaqiiqada ah taajir baan noqday, oo maal baan helay, oo innaba hawlahayga oo dhan lagama heli doono xumaan dembi ah.\n9 Laakiinse anigu waxaan ahay Rabbiga Ilaahiinna ah oo idinka soo bixiyey dalkii Masar, oo weliba waxaan ka dhigi doonaa inaad mar kale teendhooyin degganaataan sidii wakhtigii iidda.\n10 Oo weliba waxaan la hadlay nebiyadii, oo waxaan badiyey waxyaalo aan tusay, oo nebiyadana waxaan u soo dhiibay masaalooyin.\n11 Reer Gilecaad waa xumaan miidhan oo iyagu dhammaantood waa wax aan waxtar lahayn. Waxay Gilgaal ku allabaryaan dibiyo, oo weliba meelahooda allabarigu waa sida tuulmooyin ku dhex yaal jeexjeexyada beerta oo kale.\n12 Yacquub wuxuu ku dhex cararay beertii Aram, oo Israa'iil inuu naag helo buu u shaqeeyey oo ido u ilaaliyey.\n13 Oo Rabbigu reer binu Israa'iil nebi buu kaga soo bixiyey dalkii Masar, oo nebi baa iyagii lagu ilaashay.\n14 Reer Efrayim si qadhaadh bay Rabbiga uga xanaajiyeen, haddaba dhiiggoodu korkooduu ku hadhi doonaa, oo ceebtoodana Sayidkoodu waa ku soo celin doonaa.\nCaradii Rabbiga Ee Reer Binu Israa'iil\n1 Markii reer Efrayim hadleen waxaa jiray gariir, oo dalka Israa'iil ayay isku dhex sarraysiiyeen, laakiinse markay Bacal ku gardarnaadeen ayay dhinteen.\n2 Oo haatan aad bay u sii dembaabaan, oo waxay lacagtooda ka samaysteen taswiiro la shubay kuwaasoo ah xataa sanamyo ay u samaysteen sida ay waxgarashadoodu tahay, oo dhammaantoodna waxaa weeye nin saanac ah sancadiis, oo waxay ka sheegaan, Dadka allabariga bixiya weylaha sanamyada ah ha dhunkadeen.\n3 Haddaba sidaas daraaddeed waxay noqon doonaan sida daruurta subaxnimo, iyo sida sayaxa aroor hore baabba'a, iyo sida buunshaha dabayshu ka kaxayso goobta hadhuudhka lagu tumo, iyo sida qiiqa sholadda ka baxa.\n4 Laakiinse anigu waxaan ahay Rabbiga Ilaahiinna ah oo idinka soo bixiyey dalkii Masar, oo waa inaydaan aqoonsan ilaah kale aniga mooyaane, oo badbaadiye kale ma jiro innaba aniga mooyaane.\n5 Anigu waan idin iqiin markii aad dhex joogteen cidladii ahayd dalka abaarta badan.\n6 Markii ay wax daaqeen ayay dhergeen, oo markay dhergeen dabadeed ayaa qalbigoodii kor u kacay, haddaba sidaas daraaddeed bay ii illoobeen.\n7 Sidaas daraaddeed waxaan iyaga ku ahay sida libaax oo kale, oo sida shabeel ayaan jidka ku ag dhawri doonaa.\n8 Oo waxaan iyaga uga hor iman doonaa sida orso gabneheedii laga gablamiyey, oo waxaan jeexjeexi doonaa xuubkii wadnahooda, oo halkaasaan iyaga ku baabbi'in doonaa sidii gool libaax oo kale, oo waxaa iyaga dildillaacsan doona dugaagga.\n9 Dadka Israa'iilow, baabbi'inna waxaa sabab u ah cadownimada aad ii qabtaan anoo caawiyihiinna ah.\n10 Haddaba magaalooyinkiinna oo dhan ha idinku badbaadiyee meeh boqorkiinnii? Oo meeye xaakinnadiinnii aad ka tidhaahdeen, Na sii boqor iyo amiirro?\n11 Anigoo xanaaqsan ayaan boqor idin siiyey, oo haddana anigoo cadhaysan ayaan idinka qaaday.\n12 Xumaantii reer Efrayim waa xidhxidhan tahay, oo dembigoodiina meel baa lagu kaydiyey.\n13 Oo waxaa iyaga ku soo kor degi doonta murugtii naag foolanaysa. Iyagu waa sida wiil aan caqli lahayn, waayo, haatan waa wakhtigii uusan ku sii raagin meeshii carruurtu ka soo dhalan jireen.\n14 Anigu waxaan iyaga ka soo furan doonaa xoogga She'oolka, oo waxaan ka soo badbaadin doonaa dhimashada. Dhimashoy, meeye belaayooyinkaagii? She'oolow, meeday baabbi'intaadii? Toobaddu indhahayga way ka qarsoonaan doontaa.\n15 In kastoo uu walaalihiis dhexdooda ku dhal badan yahay, waxaa iman doonta dabayl bari ka timid, taasoo ah neefta Rabbiga oo cidlada ka soo baxaysa, oo ishiisa biyood way engegi doontaa, oo durdurkiisuna wuu iska gudhi doonaa, oo waa laga wada dhici doonaa khasnadda alaabta qaaliga ahu ugu jirto.\n16 Reer Samaariya gardarradooda way qaadi doonaan, waayo, way ku caasiyowdeen Ilaahoodii. Seef baa lagu layn doonaa, dhallaankoodana dhulkaa lagu tuuri doonaa, oo naagahooda uurka lehna waa la dooxi doonaa.\nToobadkeeniddu Barakay Leedahay\n1 Dadka Israa'iilow, u soo noqda Rabbiga Ilaahiinna ah, waayo, xumaantiinnii waad ku dhacdeen.\n2 Erayo ula taga Rabbiga, oo waxaad ku tidhaahdaan, Xumaanta oo dhan naga fogee oo si wanaagsan noo aqbal, oo annaguna waxaan sidii dibi qurbaan ah kuu siin doonnaa caabudidda bushimahayaga.\n3 Reer Ashuur na badbaadin maayo, oo annagu fardo fuuli mayno, oo weliba sancada gacmahayagana mar dambe ku odhan mayno, Waxaad tihiin ilaahayo. Waayo, agoontu adigay naxariis kaa helaan.\n4 Dibunoqoshadooda waan bogsiin doonaa, oo waxaan iyaga u jeclaan doonaa si ikhtiyaar ah, waayo, cadhadaydii way ka noqotay.\n5 Waxaan dadka Israa'iil u noqon doonaa sida sayaxa oo kale, oo iyaguna waxay u ubxin doonaan sida ubaxa oo kale, oo waxay xididdada u mudan doonaan sida Lubnaan oo kale.\n6 Laamahoodu way kala bixi doonaan oo quruxdooduna waxay ahaan doontaa sidii geedka saytuunka, oo caraftooduna waxay ahaan doontaa sidii Lubnaan oo kale.\n7 Oo kuwa hadhka hoos joogaana way soo noqon doonaan. Waxay u soo noolaan doonaan sida hadhuudhka oo kale, oo waxay u ubxin doonaan sida canabka oo kale. Udgoonkooduna wuxuu ahaan doonaa sida khamriga Lubnaan oo kale.\n8 Reer Efrayim waxay odhan doonaan, Bal maxaa mar dambe annaga iyo sanamyo noo dhexeeya? Anna waan u jawaabay oo waan fiirin doonaa. Waxaan ahay sida geed beroosh ah oo qoyan, midhihiinna xaggaygaa laga helaa.\n9 Kii xigmad lahu waxyaalahan ha fiirsado. Kii miyir lahuna ha garto. Waayo, Rabbiga jidadkiisu waa qumman yihiin, oo kuwii xaq ahuna way ku socon doonaan, laakiinse kuwa xadgudbaa way ku dhex dhici doonaan.


Degmada Dayniile oo Burcad dharka Ciidanka ku libisan oo Habeenkii dadka ku dhacdo | Dayniiile.com-Latest news from around the world\nHome Wararka Degmada Dayniile oo Burcad dharka Ciidanka ku libisan oo Habeenkii dadka ku...\nDegmada Dayniile oo Burcad dharka Ciidanka ku libisan oo Habeenkii dadka ku dhacdo\nBurcad hubeesan oo mararka qaar xiran dareeska ciidanka milatariga Soomaaliya ayaa dhibaato xoogan ku haya shacabka ku dhaqan xaafado katirsan degmada Dayniile ee gobolka Banaadir.\nKooxahan burcada ah oo ku hubeesan biskoolado iyo qoryo ayaa xiliyada qaar isticmaala mooto Bajaaj halka mararka qaarna xaafadaha ku lugeeya, waxa ayna burcadan dhac u geestaan dadka shacabka ah ee arkaan iyaga oo ka qaata moobeelada.\nXaafadaha ugu daran ee burcadan dadka ku dhacaan habeenadii lasoo dhaafay ayaa lagu sheegay Xaafada Raadeelka iyo xaafado kale oo ku dhaw dhaw, waxa ayna burcada dad badan kaga qaateen moobeelo halka dadka qaarna ka dirsadaan lacagta mobelka ugu jirta.\n”Markii hore amni la isku haleyn karo ayaan heesanay, moobeelada wadooyinka ayaan isaga isticmaali jirnay, hada xaalku waa isbaday cid moobeel soo qaadan karta malahan cabsi darteed, mobeel dhacow kaliya xitaa mahan lacagta ayaa marka hore lagaa dirsanaa kadibna mobelka lagaa sii qaadanaa” ayuu yiri mid kamid dhalinyarada Dayniile.\nQaar kamid ah Dhalinyarada Dayniile ayaa la sheegay in habeen hore ku guuleesteen in ay eryadaan gacanta kusoo dhigaan mid kamid ah buracada dhaca u geesta, waxaana ninkan oo sheegay in askari yahay ku xiran yahay saldhiga booliiska Dayniile.\nDegmada Dayniile ayaa kamid aheyd degmooyinka ugu amaanka badan magaalada Muqdisgo, waxaana degmadan horey aan looga aqoon burcada dadka dhaca iyo dhibaatooyinka kale u geesta.


Sarkaal ka tirsanaa Al-Shabaab oo dowladda isku soo dhiibay – Xorriya Online\nSarkaal ka tirsanaa Al-Shabaab oo dowladda isku soo dhiibay\nSarkaal ka tirsanaa kooxda mintidiinta ah ee Al-Sahabaab ayaa isku soo dhiibay ciidamada Dowladda iyo kuwa Nabad ilaalinta ee AMISOM.\nDowladda Soomaaliya ayaa degmada Qoryooleey ee Gobolka Shabeellaha Hoose kusoo bandhigtay Sarkaal ay sheegtay in uu Al-Shabaab u qaabilsanaa Aagga degmadaasi Qoryooleey, kaas oo isku soo dhiibay Ciidamada Dowladda.\nSida la sheegay sarkaalkaan isa soo dhiibay ayaa waxaa degmada Qoryooleey kusoo dhaweeyay taliyaha Ciidamadda madaniga ah ee degmada qoryooley Col- Cali Waal iyo Taliyaha Ciidamadda AMISOM.\nMarar badan oo hore ayey ciidamada Dowladdu soo bandhigeen saraakiil ay ku sheegeen in ay muhiim ahaayeen balse lagala kulmay dhibaato ay kamid tahay is qarxin iyo in ay xog siiyaan kooxda oo markii horeba aysan kasoo goosan balse shaqo usoo aaday iyo in ay xog bixiyaan.\nInta badan ciidamada Dowladda iyagoo aan ku sameyn dhaqan celin, islamarkaana aan ku bixin dadaal dheer oo lagu xaqiijinayo sheegashadoodii hore ee soo goosashada ayey howl galiyaan.\nMararka qaar waxaa dhacda in laga dhigo dhar-cad, kaddibna ay la shaqeeyaan saraakiisha sare ee dhar-cadka ah kuwaasoo ugu dambeyn isku daya in ay khaarajiyaan sidii hadda kahor ka dhacday Agagaarka Daalo ee jidka Soddonka, halkaasoo nin soo goostay uu isku qarxiyay taliyihii ciidamada dhar-cadka ee aagga Daalo.\nTaliyaha Ciidamadda degmada Qoryooley Korneyl Cali Waaal ayaa ugu baaqay dhalinyaradda hadda ku jirta Al-Shabaab ee ka barbar dagaalama in ay isa soo dhiibaan si aysan u dhibateen dadkooda iyo dalkooda loona fudinaayo cafis.\nSidoo kale Taliyaha waxaa uu sheegay in amniga Degmada Qoryooley uu yahay mid wanaagsan, isla markaana Ciidamada dowladda iyo kuwa AMISOM ay sameeyaan howlgallo looga hortagayo weerarada Al-Shabaab.\nSi kastaba, Ciidamada Dowladda Soomaaliya iyo Al-Shabaab ayaa degaannada ay maamulaan waxaa ay siyaabo kala duwan ugu soo bandhigaan Saraakiil iyo Ciidamo uu midba midka kale sheego in uu isku soo dhiibay.


Kenya oo ku dhawaaqday in si deg deg ah dib ugu fureysa Safaaradeedeeda Muqdisho | Warbaahinta Ayaamaha\nKenya oo ku dhawaaqday in si deg deg ah dib ugu fureysa Safaaradeedeeda Muqdisho\nMUQDISHO-AYAAMAHA-Qoraal kasoo baxay Wasaarada Arimaha Dibbada Kenya ayaa waxaa lagu sheegay in sida ugu dhaqsiyaha badan ay dib ugu furayaan Xaruntooda Safaaradda ay ku leeyihiin Muqdisho, isla markaana ay dib u bilaaban doonaan shaqooyinkii hakadka ku jiray.\nKenya ayaa Safiirka dowladda Federaalka Soomaaliya Maxamed Axmed Nuur Tarsan ku martiqaaday inuu dib ugu laabto Magaalada Nairobi ee Caasimadda dalka, dibna uu bilaabo shaqadiisa Safiirnimo ee uu ka haayay halkaas.\nSidoo kale Wasaarada Arimaha Dibbada Kenya ayaa tilmaamtay in dib usoo celinta xiriirka u dhaxeeya labada dal uu yahay mid wanaagsan, kadib markii dowladda Soomaaliya ay ku dhawaaqday inay dib u soo celineyso xiriirkii xumaaday.\nTilaabadan, ayaa ka mid hanaanka lagu soo celinayo xariirka diblumaasi ee labada dal.\nWaxa ay sidoo kale tilmaamtay in xiriirka labadal lagu soo celin doono sidii loogu tala galay.